

**Üzleti jelentés a Vállalatcsoport  
2020. évi 1-6. havi tevékenységéről**

Tartalomjegyzék

[1. Vezetői összefoglaló 4](#_Toc48132130)

[**BVH Budapesti Városüzemeltetési Holding Zrt. 4**](#_Toc48132131)

[**Budapesti Távhőszolgáltató Zrt. (FŐTÁV Zrt.) 5**](#_Toc48132132)

[**Fővárosi Közterület-fenntartó Nonprofit Zrt. (FKF Nonprofit Zrt.) 6**](#_Toc48132133)

[**Budapest Gyógyfürdői Zrt. 8**](#_Toc48132134)

[**FŐKERT Nonprofit Zrt. 9**](#_Toc48132135)

[**Budapesti Temetkezési Intézet Zrt. (BTI Zrt.) 9**](#_Toc48132136)

[**FŐKÉTÜSZ Fővárosi Kéményseprőipari Kft. (FŐKÉTÜSZ Kft.) 11**](#_Toc48132137)

[2. Csoportszintű táblák 12](#_Toc48132138)

[**2.1. Csoportszintű eredmény 12**](#_Toc48132139)

[**2.2. Csoportszintű értékesítés nettó árbevétel 14**](#_Toc48132140)

[**2.3. Csoportszintű működési költségek 15**](#_Toc48132141)

[**2.4. Csoportszintű beruházás 16**](#_Toc48132142)

[**2.5. Csoportszintű likviditás 17**](#_Toc48132143)

[3. BVH Budapesti Városüzemeltetési Holding Zrt. 19](#_Toc48132144)

[**3.1. Eredménykimutatás 19**](#_Toc48132145)

[**3.2. Működési költségek 19**](#_Toc48132146)

[**3.3. Likviditás 20**](#_Toc48132147)

[4. Tagvállalati adatok 21](#_Toc48132148)

[**4.1 Budapesti Távhőszolgáltató Zrt. (FŐTÁV Zrt.) 21**](#_Toc48132149)

[4.1.1 Eredménykimutatás 21](#_Toc48132150)

[4.1.2 Működési költségek 22](#_Toc48132151)

[4.1.3 Tevékenységi eredménykimutatás 24](#_Toc48132152)

[4.1.4 Főbb naturáliák 24](#_Toc48132153)

[4.1.5 Beruházások 25](#_Toc48132154)

[4.1.6 Likviditás 26](#_Toc48132155)

[**4.2 Fővárosi Közterület-fenntartó Nonprofit Zrt. (FKF Nonprofit Zrt.) 27**](#_Toc48132156)

[4.2.1 Eredménykimutatás 27](#_Toc48132157)

[4.2.2 Működési költségek 28](#_Toc48132158)

[4.2.3 Tevékenységi eredménykimutatás 30](#_Toc48132159)

[4.2.4 Főbb naturáliák 31](#_Toc48132160)

[4.2.5 Beruházások 32](#_Toc48132161)

[4.2.6 Likviditás 33](#_Toc48132162)

[**4.3 Budapest Gyógyfürdői Zrt. (BGYH Zrt.) 34**](#_Toc48132163)

[4.3.1. Eredménykimutatás 34](#_Toc48132164)

[4.3.2. Működési költség 35](#_Toc48132165)

[4.3.3. Főbb naturáliák 37](#_Toc48132166)

[4.3.4. Beruházások 37](#_Toc48132167)

[4.3.5. Likviditás 38](#_Toc48132168)

[**4.4 FŐKERT Nonprofit Zrt. 39**](#_Toc48132169)

[4.4.1. Eredménykimutatás 39](#_Toc48132170)

[4.4.2. Működési költségek 40](#_Toc48132171)

[4.4.3. Tevékenységi eredménykimutatás 41](#_Toc48132172)

[4.4.4. Főbb naturáliák 42](#_Toc48132173)

[4.4.5. Beruházások 43](#_Toc48132174)

[4.4.6. Likviditás 43](#_Toc48132175)

[**4.5 Budapesti Temetkezési Intézet Zrt. (BTI Zrt.) 44**](#_Toc48132176)

[4.5.1 Eredménykimutatás 44](#_Toc48132177)

[4.5.2 Működési költségek 45](#_Toc48132178)

[4.5.3 Tevékenységi eredménykimutatás 46](#_Toc48132179)

[4.5.4 Főbb naturáliák 47](#_Toc48132180)

[4.5.5 Beruházások 48](#_Toc48132181)

[4.5.6 Likviditás 49](#_Toc48132182)

[**4.6 FŐKÉTÜSZ Fővárosi Kéményseprőipari Kft. (FŐKÉTÜSZ Kft.) 50**](#_Toc48132183)

[4.6.1 Eredménykimutatás 50](#_Toc48132184)

[4.6.2 Működési költségek 51](#_Toc48132185)

[4.6.3 Tevékenységi eredménykimutatás 52](#_Toc48132186)

[4.6.4 Főbb naturáliák 53](#_Toc48132187)

[4.6.5 Beruházások 54](#_Toc48132188)

[4.6.6 Likviditás 55](#_Toc48132189)

1. **Vezetői összefoglaló**

A Társaságok 2020. évi üzleti tervei márciusban nem kerültek elfogadásra, tekintettel a koronavírus miatt előállt rendkívüli állapotra és annak szignifikáns gazdasági és működési hatásaira. Helyettük ideiglenes gazdálkodási renddel kapcsolatos intézkedési tervek készültek, melyeket áprilisban az Igazgatóság elfogadott. Ezek következtében **a második negyedéves tagvállalati előrehaladási jelentések nem a tervszámokhoz, hanem a 2019. második negyedéves bázisidőszakhoz viszonyítanak**.

A Budapesti Temetkezési Intézet Zrt. és a FŐKÉTÜSZ Kft. kivételével a tagvállalatok (és a BVH) 2020. évi működésüket új vezető irányításával és új szervezeti struktúra keretein belül kezdték meg. Az FKF Nonprofit Zrt. és a FŐTÁV Zrt. esetén az II. negyedév során befejeződtek a szervezeti átalakítások, melyek vezetői munkakörök összevonásával és megszüntetésével létszámcsökkentéseket is eredményeztek.

A március közepén kihirdetett pandémiás veszélyhelyzet ugyanakkor nagymértékben befolyásolta az időszak feladatait, a működés súlyponti elemeit, illetve az időszaki teljesítéseket.

**BVH Budapesti Városüzemeltetési Holding Zrt.**

A BVH Zrt. működésében és szervezetében a korábban már a főpolgármesteri Kabinet ill. az Igazgatóság által is jóváhagyott új stratégia megvalósításán dolgozott és dolgozik folyamatosan. A március közepén kihirdetett pandémiás veszélyhelyzet ugyanakkor nagymértékben befolyásolta az eltelt hat hónap feladatait, a működés súlyponti elemeit, illetve az időszaki teljesítéseket. Júniusra a BVH Zrt. szervezeti struktúrája elérte a tervezett formáját, a szakterületek teljes létszámmal, aktívabb, személyes kapcsolattal dolgoznak együtt a tagvállalatokkal.

A koronavírus által indukált helyzet nem eredményezett anyavállalati szinten plusz költségeket az adott időszak során.

Az első negyedév során a BVH Zrt. megkezdte a tárgyalásokat a Hungarikum Biztosítási Alkusz Kft-vel, a többszöri megbeszélés eredményeként a Hungarikum Biztosítási Alkusz Kft. a biztosítási szerződésekben foglalt díjak egységes, 10%-os csökkentésére tett ajánlatot a közös közbeszerzési eljárásban résztvevő társaságok számára, mely BVH csoport szinten évi 45 M Ft megtakarítást jelent. A díjcsökkentés bevezetésére, alkalmazására az egyes biztosítások évfordulójának időpontjától kerül sor. A vagyon-felelősségbiztosítás, a D&O, valamint csoportos személybiztosítás tárgyában a szerződésmódosítások aláírása az érintett vállalatok részéről folyamatban vannak, az aláírt dokumentumok biztosítóhoz való továbbítására a Hungarikum Biztosítási Alkusz Kft.  részéről előreláthatólag 2020. augusztus 19-ig sor kerül. A CASCO, valamint a KGFB biztosítások tárgyában pedig a szerződésmódosítási folyamat 2020. szeptember elején indul meg és várhatóan 2020. októberéig befejeződik.

A pandémiás helyzet alatt a BVH folyamatosan a fővárossal szoros együttműködésben koordinálta a tagvállalatok egészségügyi, munkaszervezési, gazdálkodási intézkedéseit.

Az első félév során a BVH Zrt. két közös közbeszerzést - könyvvizsgálati szolgáltatás és földgázbeszerzés – indított, melyek augusztusra érnek bírálati szakaszba.

A Marketing és Kommunikációs Igazgatóság felállítását követően, a II. negyedévvel megkezdte a tagvállalatok és az önkormányzati tulajdonú vállalatok marketing tevékenységének feltérképezését közös szinergiák és együttműködések megvalósítása céljából, melynek eredményeképpen a III. negyedév során elindul a marketing területet érintő közös közbeszerzések kiírása.

A működési költségek tekintetében a szakértői díjaknál 7 M Ft megtakarítás mutatkozik. A személyi jellegű ráfordításoknál a 35 M Ft-os a megtakarítás alapvetően a betöltetlen munkakörökhöz kapcsolódó bérköltség elmaradás következménye.

A koronavírus által indukált helyzet nem eredményezett anyavállalati szinten plusz költségeket az I. félév során, de a társaság likviditásában a Budapest Gyógyfürdői Zrt. részben átütemezett osztalékfizetése jelenleg 171 M Ft likviditási hiányt idéz elő, ugyanakkor likviditási gondot hosszú távon sem okoz tekintettel a BVH Zrt. magas pénzeszköz állományára.

**Budapesti Távhőszolgáltató Zrt. (FŐTÁV Zrt.)**

A Társaság felső vezetésében bekövetkezett változást követően az I. negyedévében kialakításra került az új szervezeti struktúra és működés, mely 2020. április 1-i hatállyal lépett hatályba.

A 2020. üzleti év eddig eltelt időszakát a kihirdetett veszélyhelyzet nagymértékben befolyásolta. A pandémia miatt a személyes ügyfélszolgálatok működése március hónap óta szünetelt, a személyes ügyintézés lehetősége 2020.06.04. óta áll ismét az ügyfelek rendelkezésére. Az irodák bezárását követően a munkatársak a FŐTÁV Zrt. szervezetén belül kaptak olyan feladatokat, amelyek elvégzésére rendelkeztek kompetenciákkal és otthonról is végezhetők voltak.

A járvány miatti szerződésszerű teljesítések kapcsán határidőcsúszások, illetve szerződésszegések merültek fel. Ezen akadályközléseket műszaki és jogi szempontból a társaság folyamatosan értékelte és kezelte. A járvány, habár jelentős hatással bírt munkaszervezés szempontjából – a védekezés költségeit leszámítva – a Társaság eredményét nem befolyásolta szignifikánsan.

A FŐTÁV Zrt. az év első félévében a leányvállalatainak (kivéve DHK Zrt.) az anyavállalat tevékenységébe történő beolvadását készítette elő (jogi-, gazdasági- és műszaki területen egyaránt). A tulajdonosi jóváhagyást követően 2020.06.24-én a Fővárosi Közgyűlés is jóváhagyta a tervezett beolvadást, melynek várható időpontja 2020.09.30. A FŐTÁV Zrt. megvásárolta a DHK Zrt-től 100%-ban az IMMODUS Zrt. tulajdonjogát, biztosítva ezzel a beolvadás egyik jogi feltételét.

Az értékesítés nettó árbevétele 23 738 M Ft összeggel, az előző évi bázishoz képest 339 M Ft-tal magasabb volt. A távhőszolgáltatás árbevételének bázishoz viszonyított 145 M Ft-tal magasabb összegét alapvetően az időszakban belépett új fogyasztók alapdíj bevételének növekedése okozza. Az egyéb tevékenység árbevétele 192 M Ft-tal magasabb a bázisnál, melynek legfontosabb eleme a BKV felé történő hőszolgáltatással kapcsolatos kiszámlázások 210 M Ft-tal magasabb bevétele a bázishoz képest.

Költségek tekintetében az energiaköltségek tény értéke 22 719 M Ft volt, ami a bázis értéknél 305 M Ft-tal alacsonyabb. A vásárolt hődij költségek 412 M Ft-tal a bázis érték alatt alakultak. A volumen növekedés ellenére a bázistól eltérő összetétel hatására az egységár különbözet miatt 96 M Ft, míg a vásárolt hatósági árak csökkenése 316 M Ft csökkenést eredményezett a tavalyi évhez képest. A BKV távhőellátásához kapcsolódó gőz 117 M Ft-os és gáz 117 M Ft-os költsége előző időszakban nem merült fel.

A személyi jellegű ráfordítások összege 2020. I. félévben 2 642 M Ft, mely 2019. azonos időszaki értékét 92 M Ft-tal haladta meg. Ezt a különbséget döntően az alacsonyabb létszám, a január 1-i visszamenőleges hatállyal megvalósított egyénileg és állománycsoportonként differenciált béremelés, az egyéb ösztönző juttatások és a szervezeti változásra való tekintettel megnövekedett kifizetések (felmentés, végkielégítés), valamint ezek közterhei (szociális hozzájárulási adó mérték (-2%) csökkenésével) eredményezték.

A Társaság a 2020. év I. félévét 459 M Ft-os üzemi eredménnyel zárta, mely 137 M Ft-tal növekedett a tavalyi év azonos időszaki eredményéhez képest. Az adózott eredményt nagy mértékben javította a leányvállalatoktól kapott osztalék 1 050 M Ft-os értéke.

A beruházási munkák lassabban haladnak a tervezett megvalósításhoz képest, a Társaság 2020. évi Beruházási terve éves szinten 13 520 M Ft összegben került elfogadásra. Az elfogadott tervhez képest 2020. I-II. negyedévében ebből 13% teljesült.

A FŐTÁV Zrt. pénzeszközállománya - az igénybe vett folyószámlahitellel és beruházási hitellel - a vizsgált időszakban elegendő volt a működési kiadások és beruházási kifizetések teljesítésére, likviditási problémák nem merültek fel.

A létszám a bázis időszaki (2019. I. félév 655 fő) azonos létszámtól 33 fős elmaradást mutat. Ez az érték a 2020. eleji vezetőváltás, valamint a váltást követően kialakított új gazdálkodási szervezet 2020. április 1-i hatállyal történő bevezetésének eredménye.

**Fővárosi Közterület-fenntartó Nonprofit Zrt. (FKF Nonprofit Zrt.)**

A Fővárosi Közgyűlés 2019. december 11-i ülésén döntött az FKF Nonprofit Zrt. (Társaság) Alapszabályának módosításáról. A közgyűlési döntés értelmében ügydöntő felügyelőbizottság jött létre, a korábbinál szélesebb hatáskörrel és megbízott vezérigazgató került kinevezésre határozott időtartamra.

A Társaság munkaszervezetének racionalizálása, egyszerűsítése érdekében összesen 18 szervezeti egység szűnt meg és 8 új került létrehozásra. A szervezeti átalakítás következtében 11 fő vezető beosztású munkavállaló, 8 fő tanácsadói, illetve egyéb feladatokat ellátó munkavállaló munkaviszonya került megszüntetésre. A szervezetátalakítás során a megvalósított vezetői és tanácsadói létszám csökkentése 2020. évben mintegy 100 M Ft személyi jellegű megtakarítást eredményez, ugyanakkor aláírásra került a 2020. évi bérmegállapodás, mely jelentős bérnövekedéssel jár.

A II. negyedév során további két SZMSZ módosításra került sor Társaságnál:

* A 2020.05.01-vel hatályba lépő SZMSZ-ben a Köztisztasági Főigazgatóság működésében történt jelentős változások kerültek megjelenítésre. Az eddigi feladat alapú szervezeti felosztást felváltotta a terület szerinti munkaszervezés. Az új üzemeknek egyaránt feladatuk lett Budapest meghatározott részének a gépi eszközökkel, illetve kézi vagy kisgépekkel végzett takarítása.
* A 2020.06.01-től hatályos SZMSZ-ben a Hulladékgazdálkodási Főigazgatóság feladatai kerültek újragondolásra, és ehhez kapcsolódóan megtörtént a szervezetek csoport szintű szabályozásának módosítása is. A hulladékhasznosítás területén elválasztásra került a hulladék udvarok működtetésétől a Szemléletformáló és Újrahasználati Központ üzemeltetése.

Az I. félév folyamán szigorításra került a beszállítók kiválasztásának folyamata, felülvizsgálatra és megszűntetésre kerültek a döntő részben személyek foglalkoztatását jelentő tanácsadói szerződések, illetve tanácsadói munkakörök. Továbbá a Társaság felgyorsította a hulladékgazdálkodási szolgáltatási díj elszámolás adatszolgáltatási folyamatát. A fentieken túl aláírásra került a KEHOP 3.2.1.-15/2017-0024 projekt keretében beszerzésre kerülő 100 db hulladékgyűjtő- és szállítójármű szállítási szerződése.

A március közepén kialakult közegészségügyi helyzet (pandémia) kezelésére az FKF Zrt. számos intézkedést adott ki. Ahol a munkakör lehetővé tette a Társaság elrendelte az otthoni munkavégzést. A fizikai munkavégzés területén a munkát nem korlátozó védőfelszerelések beszerzésre kerültek. A vészhelyzet megszűnésével a szorosan azzal kapcsolatban hozott intézkedéseket a Társaság visszavonta, de számos olyan gyakorlatot, amely környezetkímélő (papírmentes) vagy gyorsította a folyamatot, megtartottak, illetve átültettek a szervezet normál működésébe.

Az értékesítés nettó árbevétele 2020. I. félévében 13 668 M Ft, mely az előző év azonos időszakának 98%-a. Az NHKV Zrt. 2020. júniusában nagyrészt kifizette a 2020. első negyedévére jutó szolgáltatási díjat, azonban még nem került rendezésre a 2019. második félévének költségalapú felülvizsgálata. Az NHKV szolgáltatási díj 270 M Ft-tal alacsonyabb a bázis értéknél, mivel az NHKV által fizetett Ft/l egységár (3,57 Ft/l) alacsonyabb, mint a bázis időszakban. A haszonanyag értékesítésének bevétele 163 M Ft-tal alacsonyabb az átvételi árak csökkenése miatt.

A járványügyi helyzet miatt a Fővárosi Önkormányzat a 2020. évi Éves Közszolgáltatási Szerződésben meghatározott feladatok finanszírozását a bázis időszaktól eltérően likviditás alapúvá tette, ezért a tény időszaki támogatás 727 M Ft-tal a bázis időszaki alatt maradt.

A hulladéklerakói járulék időszaki 647 M Ft-os összegének könyvelése átkerült az egyéb szolgáltatások közé, ezért a tárgy félévben a ráfordítások értékénél technikailag megtakarítás jelentkezik. A céltartalék felhasználás / képzés egyenlege 132 M Ft-tal nőtt, a dunakeszi lerakó és a pusztazámori lerakó I. ütem rekultivációs munkáival összefüggésben. A terven felüli értékcsökkenés 109 M Ft-tal magasabb, mivel bázis időszakban csak minimális értékben merült fel beruházási selejt.

Az anyagköltségeknél minden kategóriánál megtakarítás mutatkozik, összességében 729 M Ft a 2019. évi adatokhoz képest. Ezen belül az üzemanyag költségnél 135 M Ft a csökkenés, döntően a válsághelyzet következtében csökkenő beszerzési árak miatt.

Az Egyéb igénybe vett szolgáltatások a bázishoz viszonyítva 1 923 M Ft értékben nőttek. A növekedés legnagyobb része az NHKV Zrt. részére fizetett szolgáltatási díj (1 610 M Ft, amiből közszolgáltatói energia értékesítés 1 435 M Ft, a zöldhulladék zsákok értékesítése 175 M Ft) és a szelektív haszonanyag válogatás (236 M Ft) díjának növekedése. 2019-ben a társaság még nem fizetett díjat a szelektív haszonanyag válogatásért.

A bérköltség soron a bázishoz képest a 238 M Ft növekmény egyrészt a bérfejlesztés és a – számottevően nem változó létszám mellett végrehajtott - szervezeti átalakítás hatása (265 M Ft), másrészt a prémium és jutalom összegek 24 M Ft-os növekedésének eredménye. Mindezek eredőjeként a Társaság 2020. I-II. negyedéves adózott eredménye 4 041 M Ft veszteség, amely az időarányos bázis értéknél 2 269 M Ft-tal rosszabb.

Naturáliák tekintetében a kezelt hulladék mennyisége csökkent, alapvetően a kezelt vegyes hulladék mennyiségének csökkenése miatt (a járványhelyzet miatt a lomtalanítások és az eseti hulladékszállítások felfüggesztésre kerültek. A szelektív hulladék esetében a hulladékudvarokban gyűjtött hulladék mennyisége szintén csökkent (a hulladékudvarok működése szintén felfüggesztésre került). A kevesebb ártalmatlanított vegyes hulladék mennyiségből nagyobb rész került a Hulladékhasznosító Műben ártalmatlanításra, ezért nőtt az égetéssel hasznosítás aránya, a lerakóban kezelt arány kárára.

A 2020. I-II. negyedéves beruházási keretösszeg 11%-ban teljesült, mely leginkább annak tudható be, hogy a nagy projektek megvalósítása csak részben kezdődött el, illetve több esetben a megvalósítás későbbre tolódik.

A társaságnak az év első öt hónapjában nem volt szüksége a folyószámla hitelkeretének igénybevételére, melynek összege 2020. júniustól 10 Mrd Ft-ra emelkedett.

**Budapest Gyógyfürdői Zrt.**

A Társaság gazdálkodását rendkívül súlyos mértékben érintette a koronavírus-járvány megjelenése. A 2020.03.15.-ei fürdőbezárások drámai mértékű kereslet-csökkenést eredményeztek, mely a Társaság számára ez egyszerre jelent likviditási, jövedelmezőségi és részben foglalkoztatási válságot. A kényszerű leállás, majd a május végi-júniusi korlátozott mértékű újra nyitás adatai egyértelműen jelezték a kereslet jelenlegi korlátait (Budapestre irányuló külföldi turizmus szinte teljes megszűnése) – a Társaság vendégforgalma és bevételei a korábban megszokott szint töredékére csökkentek.

A társaság gazdálkodása az év első két hónapjában a bázis időszaki értékek fölött realizálódott, majd a márciusi bezárás következtében a bevételek szinte teljes mértékű kiesése a költségek racionalizálása ellenére a második negyedévre veszteséges üzemeltetést eredményezett, a félév végére -1,06 Mrd Ft lett az adózás előtti eredmény. Ez közel 3 Mrd Ft-os romlás a bázisidőszakhoz képest.

A fizetőképesség megőrzését a minimális bevételt eredményező, vendégforgalom nélküli hónapokban a folyószámla-hitelkeret jelentős részének felhasználásával oldotta meg a Társaság. A likviditási igény kielégítésére a Fővárosi Közgyűlés jóváhagyásával 2,45 Mrd Ft összegű hitel lehívására nyílt lehetőség a Csillaghegyi Árpád Forrásfürdő beruházás utófinanszírozására 2020 júliustól.

A Társaság központi szervezete 2020. április 1-én átalakult, az új SZMSZ alapján szétválasztásra és önálló igazgatóságokba került a jogi és a HR terület, az üzemeltetési és szolgáltatási tevékenységek Belső Szolgáltatási Igazgatóságba szerveződtek, a műszaki és karbantartási feladatok a Műszaki-fejlesztési igazgatóságon belül kerültek centralizálásra. Az átszervezés következtében az igazgatói és pozíciók száma eggyel, míg az osztályvezetői pozíciók száma 3 fővel nőtt, ezzel párhuzamosan belső racionalizálások következtében a központ létszáma összesen 10 fővel csökkent.

A fürdőbezárások következtében a fürdő dolgozók 76 %-a, cca. 800 fő került állásidőre. A május-júniusi megnyitás érdekében folyamatosan történt a munkatársak visszahívása az állásidőről, így május 30-án 243 főre, majd június 30-ra 93 főre csökkent az állásidőn lévő munkatársak száma. Az ideiglenes intézkedési tervben jelzetthez képest a bérköltség magasabb lett, mivel a tervezettnél korábbi újranyitás valósult meg, az állásidő tartamának jelentős csökkenésével.

A költségek mérséklésére került sor a fürdők bezárása miatt a forgalomtól függő (változó) költségek csökkenésével, több szerződés felmondásával, az állásidőre fizetett, csökkentett bérek alkalmazásával, az állami járulék-kedvezmények igénybevételével és a munkavégzéshez kapcsolódó pótlékok csökkentésével.

A fürdőbezárások és a márciusban elrendelt anyaggazdálkodási szigorítások következtében az anyagköltségek 350 M Ft-tal, míg az igénybe vett szolgáltatások 570 M Ft-tal csökkentek a bázishoz képest. A Személyi jellegű ráfordítások (2.505,1 M Ft) összesen 740 M Ft-tal alacsonyabbak (-23%) a 2019. I. féléves értéknél.

A Társaság beruházási céljait felülvizsgálta, melynek eredményeképpen az éves beruházási értéket 1 Mrd Ft alá csökkentette. A félév két legfontosabb beruházása (Palatinus élménymedence és Széchenyi napozóteraszok tetőfelújítása) rendben, túllépés nélkül befejeződött.

**FŐKERT Nonprofit Zrt.**

2020. január 16-tól a Társaság élére új vezérigazgató került kinevezésre, akinek munkáját új vezérigazgató helyettes és áprilistól új gazdasági igazgató segíti a vezérigazgató szakmai programtervében szereplő elképzelések és szervezeti átalakítások megvalósításában. A Társaság Szervezeti és Működési Szabályzata 2020. május 20-án elfogadásra került a BVH Igazgatósága által, amely 2020. június 1-ével lépett hatályba. A szabályzat elsősorban a szakmai területeken belül a Zöldfelület-fenntartási Igazgatóságban újonnan létrehozott Fenntartási Kompetencia Központot, valamint ugyanezen igazgatóságból a Faállományi Főosztály kiválását foglalta magába. Ezen felül létrehozásra került még a Vezérigazgató közvetlen irányításával a Zöldstratégiai Főosztály.

A támogatások sor jelentős növekedésének egyik oka, hogy a bázis időszakhoz képest emelkedett a fővárosi támogatás az engedélyezett béremelés arányos részével, azonban a jelentősebb tétel mégis a 2020-ra is áthúzódó Sportfőváros projektre I. félévben fordított költségekkel arányosan elhatárolt bevételek feloldásából keletkezett (+722 M Ft).

A társaság adózott eredménye a bázis évhez képest az engedélyezett béremelés arányos részével megemelt kompenzáció mértékével emelkedett.

A működési költség többlet elsősorban a Sportfővároshoz kapcsolódó kivitelezési munkák kapcsán jelentkezik. A társaság a járványhelyzetben változtatott munkaszervezésén, részben beszerzési gyakorlatán és ennek köszönhetően az anyag költségek 2019-hez képest 114 M Ft-tal csökkentek.

Tavalyi évhez viszonyítva a személyi jellegű ráfordításoknál jelentkező 199 M Ft-os többlet költség a 2019. júniusában történt béremelés következménye, mely a tavalyi év I. félévében még nem éreztette hatását, a 2020. évi béremelésre csak 2020. júniusában került sor.

A kialakult pandémiás helyzet jelentősen átírta a közszolgáltatási szerződésben vállaltakat, a társaság változtatott munkaszervezésén és az elvégzendő feladatokat priorizálta, így például a növényzet kapálása, metszése az I. félév során háttérbe szorult.

**Budapesti Temetkezési Intézet Zrt. (BTI Zrt.)**

A Társaság módosított SZMSZ-ét 2020. május 20-án fogadta el a BVH Zrt. Igazgatósága. Az SzMSz-ben létrehozásra került egy vezérigazgató-helyettesi pozíció, aki – a vezérigazgató Alapszabályban és SzMSz-ben meghatározott jogosítványait nem érintve – a vezérigazgató általános helyetteseként jár el. A vezérigazgató-helyettes irányítása alá került: a Kontrolling- és Gazdasági Főosztály, az Üzemviteli Főosztály, az Informatikai Osztály, a Temetőgondozási Osztály, a Beszerzési és Közbeszerzési Csoport és a PR és Marketing Iroda. A változtatás alapvető célja a vezetési struktúra megerősítése, a Társaság vezetői rétegeinek hatékonyabb megosztása és ezzel a tényleges vezetési minőség és kontroll megerősítése. Így összességében a Társaság fenntartási és üzemeltetési feladatait optimálisabban tudja majd ellátni, működési hatékonyságát maximalizálni, A pozíció jelenleg még betöltetlen, a keresés zajlik.

A gazdálkodás eredményességét döntően befolyásolta az árbevételben mutatkozó 11%-os (-206 M Ft) elmaradás a bázis értékhez képest, mely az adózott eredményre negatív hatást gyakorolt, egyrészt a meghatározó naturáliákban jelentkező csökkenés, másrészt a működési költségek megnövekedett értékének következtében. Továbbá a költségek (ráfordítások) ellentételezésére kapott támogatás időarányos részének (256 M Ft) folyósítása elmaradt a likviditás alapú finanszírozás miatt, mely szintén hozzájárul a tárgyévi üzemi tevékenység eredmény 630 M Ft-os csökkenéséhez.

A társaság negatív eredménye döntően a közszolgáltatásba tartozó temetőfenntartás tevékenységnél jelentkezik, főként a temetkezési naturáliák és a sírhely újraváltások számának a bázistól való jelentős elmaradása miatt, ugyanakkor a többi tevékenység teljesítménye sem éri el a bázis időszaki értékeket.

Költségek tekintetében az igénybe vett szolgáltatások 81 M Ft-tal haladják meg a bázis értéket, melynek fő oka a határozatlan időre szerződött szolgáltatói díjak emelkedése. A minimálbér és a garantált bérminimummal összefüggő I. negyedévben végrehajtott bérkorrekciókon túl a betervezett béremelés is végrehajtásra került, melyek 69 M Ft költségnövekedést eredményeztek a tavalyi évhez képest.

A költségvetési forrás lehívásának megszigorítása miatt 2020. I. félévében a BTI-nek nem nyílt lehetősége fővárosi kompenzáció lehívására. Ennek következtében Társaságunk pénzeszköz állománya 592 M Ft-tal csökkent idén (2020. január 1-jén 1 064 M Ft-ról 2020. június 30-ára 473 M Ft-ra esett vissza).

A pandémia miatt kialakult helyzet pozitívan befolyásolta azonban a társaság munkaerőgazdálkodását, a megváltozott munkapiacon a hiányszakmák folyamatos feltöltés alatt vannak.

A kegyeleti közszolgáltatásról és a köztemetők rendjéről szóló 15/2016. (V.11.) fővárosi rendelet módosítása a fővárosi Közgyűlés elfogadása esetén 2020.10.01-jén lép hatályba. Ebben jogszabályi pontosítások mellett 2014 óta először díjemelés is szerepel (koporsós sírhely 20%, urnás sírhely 15%, halotthűtés 10%), mely részben kompenzálja az azóta jelentkező szolgáltatói árindex növekedését.

**FŐKÉTÜSZ Fővárosi Kéményseprőipari Kft. (FŐKÉTÜSZ Kft.)**

A közszolgáltatás és a piaci tevékenység árbevétele jelentősen elmarad az előző év azonos időszakának árbevételétől elsősorban, mivel a társaság a járványhelyzetre reagálva 2020. március 17-től felfüggesztette a kéményellenőrzések végzését, (a kéményseprők egy része a fővárosi szociális ellátásban vesz részt), valamint a megrendeléses munkák is jelentősen visszaestek hasonló okokból. Ez 104 M Ft árbevétel kiesést jelent a bázis időszakhoz viszonyítva.

Ugyanakkor a visszafizetési kötelezettség nélkül kapott támogatás is elmarad az előző évitől 281 M Ft-tal.

A Működési költségek tekintetében 78 M Ft megtakarítás jelentkezett, alapvetően az anyagjellegű és a személyi jellegű ráfordítások terén mutatkozó költségmegtakarítások miatt.

A FŐKÉTÜSZ Kft. is 06. hótól likviditási előrejelzésen alapuló finanszírozás alapján kapja a Fővárosi Önkormányzattól a kompenzációt. A szabad pénzeszköz állomány az év eleji nyitó 386 M Ft-ról az időszak végére 157 M Ft-ra süllyedt, időszakosan, az I. félév folyamán folyószámlahitel igénybevételére is sor került.

A bázis időszakról a tény időszakra 7 fővel (2%) csökkent a létszám.

A Társaság munkaerő átcsoportosítás végrehajtásával az éves kötelező ellenőrzéseket maradéktalanul teljesíteni fogja - feltéve, hogy nem lesz szükség a tevékenység ismételt leállítására (a vírusveszély második hulláma miatt).

1. **Csoportszintű táblák** 
   1. **Csoportszintű eredmény**



**BVH Zrt.:** Az adózott eredmény csökkenését a tavalyi I. félév során elszámolt osztalékbevétel 2.6 Mrd Ft -os összege indokolja.

**FŐTÁV Zrt.:** Az adózott eredmény nagymértékben a bázis érték fölött realizálódott. Az értékesítés árbevétele és a kapott támogatások összege kis mértékben meghaladja a tavalyi időszaki értéket. A költségek és ráfordítások visszafogott felhasználása mellett, a leányvállalatoktól kapott 1 050 M Ft osztalék meghatározó a pozitív eredmény alakulása szempontjából.

**Budapest Gyógyfürdői Zrt.:** A koronavírus járvány következtében az állami és önkormányzati döntésekkel összhangban a Budapest Gyógyfürdői Zrt. március közepétől határozatlan időre bezárta egységeit. A társaság gazdálkodása az év első két hónapjában a bázis időszaki értékek fölött realizálódott. A márciusi csökkenés, majd bezárás hatására az I. félév összesített eredménye a bázishoz képest kiugró elmaradást mutat. A társaság június hónaptól fokozatosan újra nyitja egységeit, a vendégforgalom visszaesése azonban tartós.

**FKF Nonprofit Zrt.:** Az eredmény nagy mértékben romlott a bázis időszakhoz képest. A korrigált nettó árbevétel 990 M Ft-os csökkenése mellett, a költségek és ráfordítások 1 263 M Ft-tal növekedtek. Kiemelendő a kompenzáció 13%-os csökkenése a likviditás alapú finanszírozásra történő áttérés következtében, valamint az NHKV Zrt. részére fizetett plusz 1 610 M Ft szolgáltatási díj.

**FŐKERT Nonprofit Zrt.:** A társaság adózott eredménye elsősorban az engedélyezett béremelés arányos részével megemelt kompenzáció mértékével javult.

**Budapesti Temetkezési Intézet Zrt.:** A gazdálkodás eredményességét döntően befolyásolta az árbevételben mutatkozó 10%-os elmaradás, valamint, hogy a költségek (ráfordítások) ellentételezésére kapott támogatások 256 M Ft-tal elmaradtak a tavalyi értéktől a likviditás alapú finanszírozás következtében. Az adózott eredmény a bázis időszaki értéket jelentősen alulmúlja, egyrészt a meghatározó naturáliákban jelentkező csökkenés, másrészt a működési költségek növekedése miatt. A társaság negatív eredménye döntően a közszolgáltatásba tartozó temetőfenntartás tevékenységnél jelentkezik, de a piaci tevékenységet leszámítva a többi tevékenység teljesítménye sem éri el a bázis időszaki értékeket.

**FŐKÉTÜSZ Kft.:** A bázis időszakhoz viszonyítva a társaság adózott eredményejelentős veszteségbe fordult. A fő tényezők: az értékesítés 37%-os visszaesése (pandémia miatti munka szüneteltetés), az önkormányzati támogatás értékének 281 M Ft-tal alacsonyabb összege a likviditás alapú finanszírozás következtében. A költségek 5%-os mérséklése, valamint az egyéb bevételek és ráfordítások pozitív eredményhatása csak kis mértékben ellensúlyozta a negatív tényezők eredményre gyakorolt hatását.



* 1. **Csoportszintű értékesítés nettó árbevétel**



**BVH Zrt.:** A tásaságág nettó árbevétele a tárgyidőszakban a bázis időszakhoz képest 28 M Ft-tal növekedett, a menedzsment díjak emelése miatt.

**FŐTÁV Zrt.:** A távhőszolgáltatás árbevételének bázishoz viszonyított javulása egyrészt az időszak során belépett új fogyasztók többlet alapdíjbevételének, másrészt a BKV részére nyújtott üzemeltetési szolgáltatás növekményének következménye. Az emelkedő fix támogatás és a fajlagosan csökkenő változó távhőszolgáltatási támogatás eredőjeként a költségek ellentételezésére kapott kompenzáció minimálisan nőtt.

**FKF Nonprofit Zrt.:** Az NHKV hulladékgazdálkodási szolgáltatási díj csökkenése mellett, több értékesítési szegmens különböző mértékű és irányú változása eredményeként, a hulladékgazdálkodás árbevétele 2%-kal csökkent. A köztisztasági feladatok ellátására kapott támogatás alacsonyabb, mivel a járványügyi helyzet miatt a Fővárosi Önkormányzat a 2020. évi Éves Közszolgáltatási Szerződésben meghatározott feladatok finanszírozását a bázis időszaktól eltérően likviditás alapúvá tette.


**Budapest Gyógyfürdői Zrt.:** A bevétel az első két hónap során az áremelések és a növekvő forgalom hatására még meghaladta a bázisévit, azonban a koronavírus járvány miatt a fürdők bezárását rendelték el. A fürdőbezárásokkal egyidejűleg a csomagértékesítések és a kereskedelmi áruk eladása is szünetelt.

**FŐKERT Nonprofit Zrt.:** Az értékesítés nettó árbevétele a bázis időszaki szinten realizálódott.A támogatások sor növekedésének oka az, hogy az engedélyezett béremelés arányos részével megemelt kompenzáció növelte a tárgyidőszaki bevételeket.

**Budapesti Temetkezési Intézet Zrt.:** Az időszaki árbevétel csökkenés elsődleges oka a temetkezési naturáliák és a sírhely újraváltások számának jelentős csökkenése a pandémia alatt elrendelt korlátozások és ennek megfelelő lakossági viselkedés miatt. Ezt a forgalom csökkenést tovább súlyosbította, hogy az egyéb temetési szolgáltatások árbevétele is kisebb mértékben járult hozzá a nettó árbevétel alakulásához.

**FŐKÉTÜSZ Kft.:** Az Értékesítés nettó árbevétele 104 M Ft-tal alacsonyabb. Mind a közszolgáltatási, mind a piaci tevékenység árbevétele elmaradt az előző évitől, tekintettel a járványhelyzet miatt felfüggesztett sormunkavégzésre és az alacsonyabb megrendelésszámra. Az I. félévben az Önkormányzati támogatás értéke 281 M Ft-tal maradt el a bázis időszaki értéktől a likviditás alapú finanszírozás következtében.

* 1. **Csoportszintű működési költségek**



**BVH Zrt.:** A bázis időszakhoz képest 2020. I. félévben emelkedtek a szakértői díjak, az átvilágítási projektek és egyéb szakértői tevékenységek miatt. Az új szervezeti struktúrában végrehajtott létszámnövelés a személyi jellegű ráfordítások emelkedését eredményezte.

**FŐTÁV Zrt.:** A közszolgáltatási tevékenységhez vásárolt hő átlagára 4%-kal csökkent. Ennek következményeként, - mint legnagyobb megtakarítás - a hővásárlás költsége 412 M Ft-tal kevesebb a bázisnál. A járványhelyzet miatt hozott intézkedések, illetve a marketing tevékenység folyamatban lévő áttekintése miatt a marketing és PR költségeknél is jelentős a csökkenés. A személyi jellegű ráfordításoknál az alacsonyabb létszám költségcsökkentő hatását felülmúlta az átlagos 6%-os béremelés, valamint az új bérpótlék és egyéb bérelemek (felmentés, végkielégítés, egyéb ösztönző juttatások) alakulása.

**FKF Nonprofit Zrt.:** A növekedés legnagyobb része az NHKV Zrt. részére fizetett szolgáltatási díj (közszolgáltatói energia értékesítés 1 435 M Ft, a zöldhulladék zsákok értékesítése 175 M Ft) és a szelektív haszonanyag válogatás (236 M Ft) díjának növekedése.

A bérfejlesztés és a szervezeti átalakítás együttes hatásaként a bérköltség és személyi jellegű egyéb kifizetések összességében 332 M Ft-tal növekedtek.

**Budapest Gyógyfürdői Zrt.:** A fürdők bezárása miden költségelemnél a forgalomtól függő költségek csökkenését eredményezte. További jelentős költségcsökkentő tételek: az állásidőre fizetett csökkentett bérek alkalmazása, az állami járulék-kedvezmények igénybevétele és a munkavégzéshez kapcsolódó pótlékok csökkentése.

**FŐKERT Nonprofit Zrt.:** A tárgyidőszakban már jelentkeztek a Sportfővároshoz kapcsolódó, döntően alvállalkozók által végzett kivitelezési munkák, jelentősen növelve az időszaki költségeket. A csökkenő átlagos állományi létszám mellett növekvő személyi jellegű ráfordítások oka a 2019 júniusában végrehajtott béremelés áthúzódó hatása.

**Budapesti Temetkezési Intézet Zrt.:** Az igénybe vett szolgáltatások 81 M Ft-tal haladják meg a bázis értéket. Ennek oka, egyrészt a határozatlan időre szerződött szolgáltatói díjak emelkedése (bérszámfejtés, mérnöki-építészeti szaktanácsadások, őrzés, vagyonvédelem), másrészt a járványhelyzethez kapcsolódó megnövekedett karbantartási igények, valamint a tervszerű, indokolt karbantartási feladatok végrehajtása. A minimálbér és a garantált bérminimummal összefüggő bérkorrekciókon túl a béremelés is végrehajtásra került. Együttes hatásuk 69 M Ft költségnövekedés a bázishoz képest.

**FŐKÉTÜSZ Kft.:** A sormunkavégzés felfüggesztése a releváns anyagjellegű ráfordítások legtöbb elemének csökkenését eredményezte. A 7 fős létszámcsökkenés, valamint az állomány egy részének a budapesti önkormányzatokhoz való átirányításra következtében a bérköltség csökkent. A béren kívüli juttatások a reprezentációs költségekkel együtt kivezetésre vagy csökkentésre kerültek.

* 1. **Csoportszintű beruházás**



**FŐTÁV Zrt****.:** A 2019. évről áthúzódó tételekhez kapcsolódó munkák a II. negyedévben is folytatódtak. A KEHOP pályázati kötelezettséggel érintett, valamint számos további szerződéses kötelezettséggel járó projektet csak akkor lehet elhagyni a veszélyhelyzet miatt, ha a szerződött vállalkozó a feladatot nem képes ellátni (ilyen jelzés egyelőre nem érkezett). A KEHOP támogatásokkal kapcsolatos elszámolások a projektek befejezési határidőinek csúszása miatt késedelmet szenvedhetnek a munkák elvégzésének felfüggesztése esetén.

**FKF Nonprofit Zrt.:** A társaság beruházásai teszik ki az összes csoportszintű beruházás 64,3%-át. A legmagasabb beruházási értéket a jármű rekonstrukció, a Logisztikai és Szolgáltató Központ, valamint a különböző kivitelű hulladékszállító célgépek beszerzése jelenti. A 2020. I-II. negyedéves beruházási keretösszeg 27,3%-ban teljesült, mely leginkább annak tudható be, hogy a nagy projektek megvalósítása csak részben kezdődött el, illetve több esetben a megvalósítás későbbre tolódik.


**Budapest Gyógyfürdői Zrt.:** A társaság az első negyedévben a járványra reagálva intézkedési tervében újra tervezte beruházási összértékét, hogy az jelen helyzetben is a megvalósítható kereteken belül maradjon. Ebben a helyzetben olyan fejlesztéseket próbáltak megvalósítani, amelyeknél a fürdőegység bezárása elkerülhetetlen, így a korlátozások hatására az állásidőt is kihasználhatták. Az időarányos tervezett beruházási keret kis mértékű túllépése a 2019. évi projektek áthúzódó tételeiből adódik.

**FŐKERT Nonprofit Zrt.:** A társaság beruházásait teljes egészében módosította az Intézkedési tervében, melynek következtében I-II. negyedévre nem is tervezett kivitelezést, csupán kisgépek és szerszámok beszerzése történt, összesen 4 M Ft- értékben. A II. félévben tervezi főbb beruházásait: a géppark megújítását célzó teherautó és személygépkocsi beszerzéseket, az új telephely kialakítását a Margitszigeten, valamint a Fakataszter feltöltéséhez szükséges további beruházásokat.

**Budapesti Temetkezési Intézet Zrt.:** A társaság 2020 I-II. negyedévben mindösszesen 109 M Ft értékben valósított meg beruházásokat, amely az éves 152 M Ft-os keret 72%-a. Nem tervezett beruházásként megvalósult 23 M Ft-os értékben a Farkasréti ravatalozó melletti árkádsorok felújítása, melyek rossz állapota indokolta a javítást. Az Óbudára telepített szóró berendezés és a szóróparcella környezetének rendezése a terveknek megfelelően zajlott időben és értékben is. A Farkasréti „templomudvar” épület belső felújítása időszakosan meghaladta a tervet, azonban éves szinten várhatóan a kereten belül marad.

**FŐKÉTÜSZ Kft.:** A társaság beruházásainak értéke 2020. I-II. negyedévben 31 M Ft-tal meghaladja időszaki tervet. A tárgyévre tervezett beruházások közül változatlanul csak az *Asztali munkaállomások, laptopok cseréje* zajlott le részlegesen. Rendkívüli beruházásként az érintés nélküli hőmérővel ellátott infrakapu beszerzése, kézi érintés nélküli lázmérők, kézfertőtlenítő állomások és egy konferencia kamerarendszer beszerzése történt. A 2019-es évben elindult két informatikai beruházás *(Központi hálózat hardver elemeinek cseréje, Szervercsere)* 2020 II. negyedévében befejeződött. A Tulajdonossal közösen, szervezetfejlesztés témakörben lebonyolított közbeszerzési eljárás tanácsadói szolgáltatásra szintén lezárult.

* 1. **Csoportszintű likviditás**

****

****

A vállalatcsoport záró valós pénzügyi pozíciója a tárgyidőszak végén 3,1 Mrd Ft. Ennek főbb összetevői: a FŐKERT Nonprofit Zrt. -nél a Budapest Európa Sportfővárosa 2019 projekt támogatására kapott támogatás még fel nem használt része, valamint az FKF Nonprofit Zrt. esetében az NHKV-val történő elszámolás rendszerének stabilizálása következtében megnövekedett bevétel.

**BVH Zrt.:** Az I. félév végén 612 M Ft pénzállománnyal zárt a Társaság, ez 369 M Ft növekedést mutat a bázishoz képest. Összességében likviditása stabil, I. félévi működési bevételei 101%-ban fedezték a működési költségeit.

**FŐTÁV Zrt.:** Az időszak során a kiadások nagymértékben meghaladták a bevételeket, aminek hatására a folyószámlahitel kihasználtság nőtt. A társaság ezen felül 932 M Ft-ot tartott rendelkezésre leányvállalatai részére cash-pool konstrukció keretében. A FŐTÁV Zrt. pénzeszközállománya - az igénybe vett folyószámlahitellel és beruházási hitellel együtt - a vizsgált időszakban elegendő volt a működési kiadások és beruházási kifizetések teljesítésére.

**FKF Nonprofit Zrt.:** A társaság likviditási helyzetét alapvetően meghatározta, hogy a 2019. évi NHKV elszámolást érintő bevételek rendezésre kerültek, valamint az NHKV-val való elszámolás rendszere – az előlegfizetési gyakorlatot is beleértve – valamelyest stabilizálódott (a jelentős strukturális elszámolási viták mindeközben fennállnak).Az önkormányzattól származó közszolgáltatói bevételek a tervnek megfelelően teljesültek, azzal a megkötéssel, hogy megállapodás alapján a 2020. januári támogatás összege még 2019. decemberében kifizetésre került.

**Budapest Gyógyfürdői Zrt.:** Tárgyidőszakban a társaság likviditási helyzete a bázishoz képest – a pandémiás helyzet ellenére - némileg kedvezőbben alakult, amikor is több jelentős beruházás kivitelezése következtében csak folyószámlahitellel volt képes biztosítani operatív működését. A pénzeszközök állománya az eredményes januári és a februári gazdálkodás során jelentősen emelkedett a tény időszakban. A kezdeti fellendülést követően az I. negyedév utolsó hónapjától kezdve a pénzeszközök értékében drasztikus csökkenés következett be. A csökkenés legfőbb oka a tulajdonos által a 2018. évi adózott eredmény terhére elrendelt osztalékfizetési kötelezettség felének 2020. márciusi teljesítése, valamint a koronavírus miatti vendégforgalom visszaeséséből, később a bevételt termelő egységek teljes bezárásából adódó működési bevételek gyakorlatilag teljesen elmaradtak.

**FŐKERT Nonprofit Zrt.:** A társaság a tárgyidőszak végén 1 272 M Ft szabad pénzeszközzel rendelkezik, mely többszöröse a bázisidőszak végi likviditásnak. Ennek oka, hogy a társaság 2019. augusztusban megkapta a Sportfőváros projekt támogatás teljes összegét az Államtól, mely 2 151 M Ft, amelyet rögtön le is kötött és a költségek felmerülésével arányosan old fel. Ennek a projektnek az eredményhatása minimális, de a cég jelenlegi likviditását jelentősen javítja.

**Budapesti Temetkezési Intézet Zrt.:** A társaság szabad pénzeszköz állományának az I-II. negyedév során mért 592 M Ft-os csökkenése a a márciusban jelentkező pandémia miatti temetkezési naturáliák romlására, az újraváltások visszaesésére, valamint a felmerült többletköltségekre vezethető vissza. Az I. félévi működési bevételek mintegy 79%-ban fedezték a felmerülő működési költségeket. A társaság a likviditás alapú finanszírozás miatt nem hívott le kompenzációt a vizsgált időszakban.

**FŐKÉTÜSZ Kft.:** A társaság 2019. évi kiegyenlített likviditásával szemben 2020. I. félében jellemző a csökkenő tendencia, melyet 480 M Ft-os folyószámlahitelkerettel próbált áthidalni.Működési kiadásai rendre meghaladják működési bevételeit, mely az önkormányzati támogatást is tartalmazza.Ez a rendkívüli helyzet a sormunkák újbóli megkezdéséig biztosan fennmarad és további költségmegtakarítási intézkedéseket tesz szükségessé.

1. **BVH Budapesti Városüzemeltetési Holding Zrt.**
   1. **Eredménykimutatás**



**2020. I. félév végével az adózott eredmény 29 M Ft, ami az előző évhez képest 2 613 M Ft-os csökkenést mutat.**

* A társaság nettó árbevétele a tárgyidőszakban a bázisidőszakhoz képest 28 M Ft növekedést mutat, a 2020. évi menedzsmentdíj emelése miatt.
* Az üzemi eredmény alakulását a közbeszerzési tevékenység kapcsán elszámolt aktivált saját teljesítmények értékének változása pozitív irányba befolyásolta.
* A pénzügyi műveletek bevételeinél a tavalyi év során szerepelt a tagvállalatok 2018. év eredménye terhére előírt osztalék 2,6 Mrd Ft értékben.
  1. **Működési költségek**



**Működési költségek változása 2020 I. félévben:**

***Anyagjellegű ráfordítások eredményhatása (-13)***


* Tény időszakban több szakértői igénybevételre került sor.

***Személyi jellegű ráfordítások eredményhatása (-20)***

* A bérköltségek növekedését az új szervezeti struktúrában megvalósított létszámnövelés indokolja.

***Értékcsökkenési leírás eredményhatása (-3):***

* A tavalyi év III. negyedévében megtörtént a Közbeszerzési Kft. beolvadása és egyúttal eszközeinek átvétele a BVH Zrt. könyveibe. Igy az átvett eszközökre elszámolt értékcsökkenés okozza a növekedést.
  1. **Likviditás**



Az I. félév végén 612 M Ft pénzállománnyal zárt a Társaság, ez 369 M Ft növekedést mutat a bázishoz képest, mely alapvetően Közbeszerzési Kft. beolvadása kapcsán átvett pénzállománynak és a közbeszerzések kiszámlázásából származó bevételek realizálásának köszönhető.

Összességében likviditása stabil, köszönhetően annak, hogy I. félévi működési bevételei 101%-ban fedezték a működési költségeit.

1. **Tagvállalati adatok**
   1. **Budapesti Távhőszolgáltató Zrt. (FŐTÁV Zrt.)**
      1. **Eredménykimutatás**



**A társaság 2020. I-II. negyedéves adózott eredménye 1 450 M Ft, ami a bázis étéknél 1 137 M Ft-tal magasabb.**

***Korrigált árbevétel eredményhatása (+406):***

* Belföldi értékesítés alaptevékenység árbevétele (+147 M Ft): A távhőszolgáltatás árbevételének bázishoz viszonyított javulását alapvetően az időszakban belépett új fogyasztók többlet alapdíj bevétele okozta.
* Kapott támogatások (+67 M Ft): A távhőszolgáltatási támogatás esetében a 2019.10.01-jén kihirdetett hatósági árváltozást követően a fix támogatás emelkedett 395 M Ft-tal. A változó támogatás fajlagos értéke csökkent, ami - az alacsonyabb lakossági értékesített mennyiség hatásával együtt - összességében 337 M Ft bevételkiesést okozott. A központi költségvetésből kapott támogatás értéke 10 M Ft-tal magasabb a bázisnál.
* Egyéb árbevétel (+192 M Ft): Meghatározó, a BKV részére nyújtott üzemeltetési szolgáltatás 210 M Ft-os növekménye. Az ingatlan bérleti díjak 23 M Ft-os többletbevételét egyrészt egy óbudai antenna bérlésének újonnan jelentkező bevétele, valamint a DHK részére kiszámlázott ügyfélszolgálati iroda bérleti díja okozza.

Az eszközök bérleti díjának 24 M Ft-os csökkenése ugyanakkor a FŐTÁV-Komfort részére tavaly bérbe adott gépkocsikból realizált alacsonyabb árbevétel eredménye. A csatlakozási díj bevétel 13 M Ft-tal elmarad a bázistól.

***Aktivált saját teljesítmény eredményhatása (-70):***

Az aktivált saját teljesítmények tervtől való elmaradásának oka a szellemi munkaórák beruházásra történő elszámolásának bázis időszaktól eltérő összegű és összetételű alakulása.

***Egyéb bevételek-ráfordítások eredményhatása (-343):***

* A követelésértékesítés eredménye 73 M Ft-tal kedvezőbb a bázishoz képest, mivel mind a lakossági, mind a közületi fogyasztók fizetési hajlandósága javulást mutat. Ezen túlmenően, mivel a 2 M Ft feletti tételek a BVH alapszabály módosítását követően csak BVH igazgatósági engedéllyel engedményezhetők, ezen követelések nem kerültek átadásra a DHK felé.
* A készletek és a tárgyi eszközök selejtezésére magasabb összegben került sor, a tárgyévi hőközpont bontás és teljes felújítás elszámolása miatt, ami az eredményt 21 M Ft-tal rontja.
* A széndioxid-kvóta előző évi elszámolására a bázis évben képzett céltartalék feloldás 118 M Ft-tal rontja az eredményt, továbbá ugyanakkor a 2020. évi kvóta jövő évi elszámolásának időarányos része 276 M Ft értékben elhatárolásra került.

***Pénzügyi műveletek eredménye (+1000):***

* A pénzügyi eredmény javulásának oka tárgyidőszakban a leányvállalatoktól kapott osztalék.
  + 1. **Működési költségek**



**A társaság működési költségeinek összege 2020. I-II. negyedévben 30 042 M Ft, amely a bázishoz képest 144 M Ft-os csökkenést mutat.**

***Anyagjellegű ráfordítások eredményhatása (+365*):**

**Anyagköltség (+414):**

* Alapanyagok költségei (+446 M Ft): A hővásárlás költsége döntően a kedvezőbb beszerzési árak miatt, - a 2%-os volumen növekedés ellenére - 412 M Ft-tal alacsonyabb a bázisnál. A közszolgáltatási tevékenységhez vásárolt hő átlagára 4%-kal csökkent, mivel a hatóság által rendeletben meghatározott hőárak csökkentek.
* Közüzemi díjak (-141 M Ft): Villamos energia esetében a magasabb volumen miatt 24 M Ft-tal haladja meg a bázist. Az egyéb gázfelhasználás bázis évinél 117 M Ft-tal magasabb összegét a tavaly még nem jelentkező BKV részére vásárolt gáz többletköltsége okozza.
* Fenntartási-, javítási-, karbantartási anyagok (+97 M Ft): A beruházási munkák lassabban haladnak a tervezett megvalósításhoz képest, amelyekhez a rendelkezésre bocsátott anyagfelhasználás is elmarad a tervezettől. Ezek döntően a FŐTÁV-Komfort Kft. számára - a hőközpontok gyártásához és távfelügyeletbe kötéséhez szükséges - rendelkezésre bocsátott anyagok.

**Igénybe vett szolgáltatások (-57 M Ft):**

* Karbantartási költségek (-7 M Ft): A költségsoron belül az épületkarbantartás 27 M Ft-tal növekedett, melynek oka az ingatlan üzemeltetési és karbantartási újonnan megkötött szerződés magasabb ára. További 23 M Ft-os többlet a Közműalagút azbesztmentesítésének költsége. Ezen növekményeket átmenetileg ellensúlyozta az informatikai eszközöknél jelentkező 38 M Ft megtakarítás, ami abból adódik, hogy a lejárt SAP support szerződés meghosszabbítása időben csúszik. A pandémiás helyzet miatt a termelőeszközök karbantartása, illetve az ezzel kapcsolatos szerződéskötések csúszásban vannak, ami 28 M Ft csökkenést jelent a bázis időszakhoz képest.
* Hirdetés-, reklám-, propagandaköltségek (+50 M Ft): A PR és reklám költségek 46 M Ft-os csökkenését elsősorban az okozza, hogy a pandémiás helyzetre tekintettel számos kampány, illetve rendezvény elhalasztásra vagy törlésre került.
* Őrzés- védés, vagyonvédelem (-71 M Ft): A 2019. május 1-jétől hatályos új vagyonvédelmi szerződés jelentősen magasabb óradíjat tartalmaz.
* Üzemeltetési díj (-48 M Ft): Az új ingatlan üzemeltetési és karbantartási szerződés magasabb árai okozzák a bázishoz képest magasabb költséget.

***Egyéb szolgáltatások (-4):*** Az egyéb szolgáltatásoknál a bankköltségek, a biztosítási díjak és tagsági díjak csökkentek, a hatósági díjak ugyanakkor ezt meghaladó mértékben emelkedtek.

***Eladott áruk beszerzési értéke és eladott (közvetített) szolgáltatások értéke (+12):*** A közvetített szolgáltatások és az ELÁBÉ összege együttesen 12 M Ft-tal elmaradtak a bázis értéktől, eredményhatásuk azonban nem mutatkozik, ugyanis a bevételek azonos összegben kerülnek kiszámlázásra.

***Személyi jellegű ráfordítások eredményhatása (-92):***

* Bérköltség (-120 M Ft): Az időszaki többlet oka jellemzően, hogy az alacsonyabb létszám csökkentő hatását némileg felülmúlta a 6%-os béremelés, az új bérpótlék és egyéb bérelemek alakulása.
* Személyi jellegű egyéb kifizetések (-1 M Ft): A költségek alakulása mögött több tényező kismértékű változásának együttes hatása áll. Ezek: az alacsonyabb létszám, a Cafetéria választási igények változása, a juttatási igények (jubileumi jutalom, költségtérítés, iskolarendszerű képzés) alacsonyabb szintje, a kialakult rendkívüli helyzet miatti extra költségek, valamint a szervezeti átalakítással kapcsolatos végkielégítés alakulása.
* Bérjárulékok (+29 M Ft): A járulékok összege alapvetően követi a bérköltség és a személyi jellegű kifizetések alakulását, viszont ennél nagyobb mértékben érzékelteti hatását a szociális hozzájárulási adó mértékének 2019. II. félévétől végrehajtott 2% pontos csökkentése.

***Értékcsökkenés (-129):*** Az időarányos értékcsökkenés növekedését a 2019. évi beruházások aktiválásának 2020. évi hatása okozza.

* + 1. **Tevékenységi eredménykimutatás**



* A távhőszolgáltatás, mint közszolgáltatás árbevételének a bázis időszakhoz viszonyított 136 M Ft-os emelkedése döntően az új fogyasztók alapdíj többletbevételének következménye. Továbbá, - 67 M Ft-tal magasabb kompenzáció mellett - a költségek és ráfordításoknál elért megtakarítás eredményeképpen, a tevékenységnél sikerült jelentős eredményt realizálni.
* Az egyéb tevékenység - bérbeadást is tartalmazó - árbevétele 203 M Ft-tal kedvezőbb az előző év azonos időszaki adatánál. A magasabb árbevétel a BKV felé történő kiszámlázások eredménye.

A költségek ennél nagyobb mértékű emelkedésének hatására azonban ezen tevékenységek eredménye emelkedő veszteséget mutat.

* + 1. **Főbb naturáliák**




Naturáliák alakulása 2020. I-II. negyedévben:

* Az időszaki értékesített hőmennyiség az átlaghőmérséklet 0,4 °C-os csökkenése ellenére, összességében 0,1%-kal csökkent. Erre magyarázat, hogy az átlaghőmérséklet jobban csökkent a fűtéssel nem érintett időszakokban.
* A külső hőforrásoktól vásárolt hő mennyisége mintegy 133 TJ-lal, emelkedett.
* Az előző adatokból adódó ellentmondást magyarázza, hogy 2020. I-II. negyedév időszakában az összes hálózati hőszállítás vesztesége 6,3%-kal emelkedett.
  + 1. **Beruházások**



**2020. év I-II. negyedévben a beruházások értéke 1 109 M Ft-tal elmarad a tervezettől.**

* A Társaság 2020. évi Beruházási terve éves szinten 13 520 M Ft összegben került elfogadásra. Az elfogadott tervhez képest 2020. I-II. negyedévében ebből 13% teljesült.
* A 2019. évről áthúzódó tételekhez kapcsolódó munkák az II. negyedévben is folytatódtak. Az áthúzódó beruházások közül csaknem mindegyik olyan stratégiai projekt, amely egyrészt KEHOP pályázati kötelezettséggel érintett, másrészt számos további szerződéses kötelezettséggel (pl. új fogyasztóknál rendelkezésre állási kötelezettséggel) jár, amelyek meghatározók a vállalt határidők szempontjából.
* A kihirdetett veszélyhelyzet miatti kockázatok feltérképezése során megállapítást nyert, hogy ezeket a beruházásokat csak akkor lehet elhagyni a veszélyhelyzet miatt, ha a szerződött vállalkozó a feladatot nem képes ellátni (ilyen jelzést egyelőre nem kapott a Társaság). A KEHOP támogatásokkal kapcsolatos elszámolások a projektek befejezési határidőinek csúszása miatt késedelmet szenvedhetnek a munkák elvégzésének felfüggesztése esetén.
* 2020. év II. negyedév végéig 78 távfelügyeleti címen történt meg távfelügyeleti műszaki átadás-átvétel lezárása.
  + 1. **Likviditás**



**A társaság valós pénzügyi pozíciója 2020. II. negyedév végére -1 405 M Ft-on realizálódott.**

* A vizsgált időszakban a kiadások 6 575 M Ft-tal haladták meg a bevételeket.
* A mérleg szerinti pénzeszközök állománya a januári nyitó 942 M Ft-ról a félév végére 1 663 M Ft-ra emelkedett, 3 068 M Ft folyószámlahitel kihasználtság mellett.
* A Társaság ezen felül 932 M Ft-ot tartott rendelkezésre leányvállalatai részére cash-pool konstrukció keretében.
* A FŐTÁV Zrt. pénzeszközállománya - az igénybe vett folyószámlahitellel és beruházási hitellel - a vizsgált időszakban elegendő volt a működési kiadások és beruházási kifizetések teljesítésére, likviditási problémák nem merültek fel.
  1. **Fővárosi Közterület-fenntartó Nonprofit Zrt. (FKF Nonprofit Zrt.)**
     1. **Eredménykimutatás**



**A társaság 2020. I-II. negyedéves adózott eredménye 4 041 M Ft veszteség, amely az időarányos bázis értéknél 2 269 M Ft-tal alacsonyabb.**

***Korrigált árbevétel (-990):***

* Az NHKV szolgáltatási díj 270 M Ft-tal alacsonyabb a bázis értéknél, mivel az NHKV által fizetett Ft/l egységár (3,57 Ft/l) alacsonyabb, mint a bázis időszakban.
* A haszonanyag értékesítésének bevétele 163 M Ft-tal alacsonyabb az átvételi árak csökkenése miatt.
* Az idegenek részére végzett ártalmatlanítás bevétele (+68 M Ft): A hulladéklerakóban több, az égetőben viszont kevesebb nem közszolgáltatói hulladék került beszállításra, ártalmatlanításra.
* Pusztazámori villamos energia értékesítés bevétele (+11 M Ft): 2019. I-II. negyedévhez képest több villamos energia értékesítés történt.
* A HHM melléktermék értékesítésének bevétele 147 M Ft-tal magasabb a villamos energia értékesítés egységárának jelentős mértékű növekedése miatt.
* Az egyéb bevételek (-56 M Ft): A csökkenés oka az előző éveket érintő árbevétel tételek és a megrendelt szolgáltatások árbevételének elmaradása. Ugyanitt, a síkos napok száma a vártnál kevesebb, ezért a hintőanyag értékesítés 19 M Ft-tal alacsonyabb a bázis időszaki értéknél.
* Önkormányzattól kapott támogatás, juttatás (-727 M Ft): A járványügyi helyzet miatt a Fővárosi Önkormányzat a 2020. évi Éves Közszolgáltatási Szerződésben meghatározott feladatok finanszírozását a bázis időszaktól eltérően likviditás alapúvá tette.

***Aktivált saját teljesítmény eredményhatása (-10):*** A saját előállítású eszközök aktivált értéke a beruházok visszaesése miatt alacsonyabb értéken realizálódott.

***Egyéb bevételek és ráfordítások egyenlege (+906):***

* Összegszerűen a javulás legjelentősebb oka, hogy a hulladéklerakói járulék időszaki 647 M Ft-os összegének könyvelése átkerült az egyéb szolgáltatások közé, ezért a tárgy félévben a ráfordítások értékénél technikailag megtakarítás jelentkezik.
* A céltartalék felhasználás / képzés egyenlege 132 M Ft-tal nőtt, a dunakeszi lerakó és a pusztazámori lerakó I. ütem rekultivációs munkáival összefüggésben.
* A terven felüli értékcsökkenés 109 M Ft-tal magasabb, mivel bázis időszakban csak minimális értékben merült fel beruházási selejt.

***Pénzügyi műveletek eredménye (+1):*** A kamatfedezeti ügyletek bevételei és az egyéb pénzügyi ráfordítások egyenlege összességében minimálisan a bázis érték fölött realizálódott.

***Adófizetési kötelezettség (+2):*** A mindkét időszakban negatív adózás előtti eredmény miatt adófizetési kötelezettség csak a módosít tételek következtében merült fel.

* + 1. **Működési költségek**



**Működési költségek csökkenésének eredményhatása a bázis időszakhoz képest -2 178 M Ft. Az időszak során a társaság költségei együttesen jelentősen emelkedtek.**

***Anyagjellegű ráfordítások eredményhatása (-2 112)*:**

**Anyagköltség (+729):**

* Felhasznált anyagok költségei (+539 M Ft): Az év eleji vártnál enyhébb téli időjárás (kevesebb síkos napok) miatt, 380 M Ft-tal kevesebb hintőanyag került felhasználásra. Az alap­anyagok, valamint az üzemi- és fűtőanyagok összességében további 164 M Ft-tal maradnak el a bázis időszaki értéktől.
* Egy éven belül elhasználódó anyagi eszközök (+6 M Ft): A munkaruha költségeken és az egyéb fogyóeszközökön szintén megtakarítás mutatható ki.
* Közüzemi díjak (+58 M Ft): A villamos energia és a földgáz felhasználásban jelentős (46 M Ft) megtakarítás mutatkozik, melynek oka egyrészt, hogy a Hulladékhasznosító Műben a tervezetthez képest csökkent az elégetett földgáz mennyisége, másrészt a home-office elrendelése alacsonyabb felhasználást eredményezett. Ugyanitt, szintén az otthoni munkavégzés miatt a vízdíjon további 11 M Ft megtakarítás jelentkezett.
* Az egyéb anyagköltségek (+185 M Ft): Ezen belül a legnagyobb megtakarítás az üzemanyag költségnél (135 M Ft) mutatkozik, a válsághelyzet miatti alacsonyabb benzin és bio gázolaj átlagárak, valamint a kevesebb futott km miatt. A koronavírus járvány miatt a lakossági lomtalanítás és a megrendelt hulladékszállítás 2020. március végétől a tárgyidőszak végéig szünetelt. Ezen felül a számítástechnikai anyagoknál is jelentős a megtakarítás, döntően az otthoni munkavégzés eredményeként.

**Igénybe vett szolgáltatások (-2 178):**

* Szállítás, raktározás költségei (-177 M Ft): A Hulladékhasznosító Mű salakszállítás költségén, valamint a csurgalékvíz, füstgázmosó maradékanyag és - a döntően a lomtalanítás utáni - veszélyes hulladék szállításon 222 M Ft többlet jelentkezett. Ezt kis mértékben tudta csak ellensúlyozni a veszélyes hulladék szállításon elért 46 M Ft-os megtakarítás.
* Szakértő, tanácsadói ügyvédi díjak (-13 M Ft): Elsősorban az ügyviteli- és üzletviteli tanácsadások, és az egyéb szakértői költségek összegei növekedtek. A jogi tanácsadói díjak az új, eltérő tartalmú szerződések miatt, valamint az alacsonyabb mértékű igénybevételből adódóan csökkentek. Növekedés kizárólag a fokozottabb környezetvédelmi mérésekkel összefüggésben mutatkozik.
* Őrzés- védés, vagyonvédelem (-3 M Ft): A 2019-ben a korábbinál kedvezőbb feltételekkel megkötött szerződés, továbbá a kevesebb eseti szolgáltatási igény miatt a költséget nagyságrendileg sikerült a bázis értéken tartani.
* Oktatás, továbbképzés (+15 M Ft): A 2020. évre betervezett oktatások egy részének a járványhelyzet miatti időbeni ütemezése és törlése időszaki költségmegtakarítást eredményezett.
* Bérleti díjak (-93 M Ft): A Hulladékhasznosító Műben üzemelő FŐTÁV turbina bérleti díja – a több villamos energiatermelés miatt - magasabb a 2019. évi I. félévi értéknél.
* Reklám költségek (-27 M Ft): A járványügyi helyzet miatt mind a reklámköltségek, mind a PR és kommunikációs tevékenység költségei csökkentek.
* Karbantartás költségei (-33 M Ft): A termelőeszközök karbantartása 6 M Ft-tal növekedett, kizárólag a Hulladékhasznosító Mű technológia karbantartásánál jelentkező költségnövekedés következtében. Az épület-karbantartás 23 M Ft-tal nőtt, mivel a tavalyi év ezen időszakában – a komplex üzemeltetési szerződés hiányában – kevesebb karbantartási munkával kapcsolatos egyedi megrendelés volt. A szoftver support díjon 15 M Ft összegű többlet mutatkozik.
* Utazási és kiküldetési költségek (+17 M Ft): A megtakarítás okai: a tervezett külföldi utazások többségének elmaradása, valamint, ehhez kapcsolódóan a bázishoz képest kevesebb E-útdíj költségek.
* Posta, telefon és egyéb kommunikáció (-9 M Ft): Meghatározó, hogy a széles körben elrendelt otthoni munkavégzés magasabb internet és bérelt vonali költségeket eredményezett. A hagyományos vezetékes és mobiltelefon, valamint a posta költségek viszont 8%-kal csökkentek.
* Egyéb igénybe vett szolgáltatás (-1 923 M Ft): A növekedés legnagyobb része az NHKV Zrt. részére fizetett szolgáltatási díj (1 610 M Ft, amiből közszolgáltatói energia értékesítés 1 435 M Ft, a zöldhulladék zsákok értékesítése 175 M Ft), a szelektív haszonanyag válogatás (236 M Ft) díjának növekedése. 2019-ben a társaság még nem fizetett díjat a szelektív haszonanyag válogatásért. Ezen felül kiemelendő az igénybe vett informatikai szolgáltatás (48 M Ft) költségének növekedése a széles körben elrendelt otthoni munkavégzés miatt.

**Egyéb szolgáltatások értéke (-690):** A hulladéklerakói járulék az NHKV javaslatára a ráfordítások közül átkerült az egyéb szolgáltatások közé, ezt könyvelés-technikailag 647 M Ft-tal növelte az itt megjelenő értéket. A biztosítási díjak 46 M Ft-tal (24%-kal) emelkedtek.

**Eladott áruk beszerzési értéke (-31):** Mivel a begyűjtött szelektív hulladék (haszonanyag) mennyiségének értékesítése magasabb, így az ehhez kapcsolódó ELÁBÉ is több a bázis értéknél.

**Eladott (közvetített) szolgáltatások értéke (+59):** A költségcsökkenés döntően az alvállalkozói teljesítmények elmaradásának hatásából adódik.

***Személyi jellegű ráfordítások (-210):***

* Összes bérköltség (-283 M Ft): A bérköltség soron a bázishoz képest a növekmény egyrészt a bérfejlesztés és a – számottevően nem változó létszám mellett végrehajtott - szervezeti átalakítás hatása (265 M Ft), másrészt a prémium és jutalom összegek 24 M Ft-os növekedésének eredménye. Utóbbi indoka 2020-ban kifizetésre kerülő egyösszegű kompenzáció és a Budapest jutalom.
* Személyi jellegű egyéb kifizetések (-49 M Ft): A növekmény meghatározó oka, hogy a szervezeti változások miatt 46 M Ft értékben végkielégítések kerültek elszámolásra.
* Bérjárulékok (+123 M Ft): A bázishoz képest a megtakarítás főleg a szociális hozzájárulási adónál realizálódott, annak 2%-os csökkentése eredményeként.

***Értékcsökkenés (+143):***A tervezett beruházások egy részének éven belüli átütemezése, valamint a bázis időszaktól eltérő összege és összetétele miatt az értékcsökkenési leírásnál is megtakarítás keletkezett.


* + 1. **Tevékenységi eredménykimutatás**



* Közszolgáltatás-hulladékgazdálkodás: Az NHKV szolgáltatási díj, a szelektív hulladék bizományosi értékesítés és a pusztazámori villamos energia értékesítés árbevétele csökkent, a Hulladékhasznosító Mű hő- és villamos energia értékesítés árbevétele nőtt a bázis időszakhoz képest. A tevékenységhez kapcsolódó közvetett költségek és ráfordítások ugyanakkor 1,5 Mrd Ft-tal emelkedtek, jelentősen rontva a tevékenység bázis időszakhoz viszonyított eredményét. A költségnövekedés döntő része az NHKV részére fizetett szolgáltatási díj (1 610 E Ft).
* Köztisztasági tevékenység: A járványügyi helyzet miatt a Fővárosi Önkormányzat a 2020. évi Éves Közszolgáltatási Szerződésben meghatározott feladatok finanszírozását likviditás alapúvá tette, emiatt kevesebb a köztisztasági bevétel. A költségek elmaradásából a személyi jellegű ráfordítások csökkenésén túl kiemelendő a kevesebb síkos napok száma miatti csökkenő hintőanyag felhasználásból adódó megtakarítás. A szervezeti általános költségeknél jelentkező megtakarítás arányos része itt is jelentősen javította a tevékenység tervezett eredményét.
* Piaci tevékenység: Az idegen hulladék ártalmatlanítás során a bázishoz képest több idegen hulladékot tudott az FKF Nonprofit Zrt. befogadni, valamint némileg növekedtek a köztisztasági megrendelt szolgáltatások is. Továbbá, a rekultivációs céltartalékhoz kapcsolódó feloldások is nőttek, ezért a társaság ezen tevékenységen a tavalyinál nagyobb hozamot realizált, amely jelentős része növelni tudta a tevékenység eredményét.
  + 1. **Főbb naturáliák**




* A kezelt hulladék mennyisége csökkent, ami elsősorban a kezelt vegyes hulladék mennyiségének csökkenéséhez köthető (a járványhelyzet miatt a lomtalanítások és az eseti hulladékszállítások felfüggesztésre kerültek).
* A szelektív hulladék esetében a hulladékudvarokban gyűjtött hulladék mennyisége csökkent (a hulladékudvarok működése szintén felfüggeszttetésre került). A hulladékgyűjtő szigetekről, valamint a házhoz menő hulladékgyűjtés során begyűjtött hulladék mennyisége ugyanakkor nőtt.
* A kevesebb ártalmatlanított vegyes hulladék mennyiségéből nagyobb rész került a Hulladékhasznosító Műben ártalmatlanításra, ezért nőtt az égetéssel hasznosítás aránya, a lerakóban kezelt arány kárára.
* A számlázott budapesti közszolgáltatói hulladék az elrendelt karantén helyzet alatt némileg csökkent.
* Az év eleji enyhébb téli időjárás miatt kevesebb volt a síkos napok száma, ami kevesebb gépi úttisztítást igényelt.
* A téli időjárás alakulása, valamint a rendelkezésre álló erőforrások feladatfüggő átcsoportosítása miatt, a bázishoz képest kevesebb téli kézi munkavégzés történt.
* A koronavírus elleni védekezés miatt megnövekedett az aluljárótakarításra vonatkozó igény.
  + 1. **Beruházások**

****

* A 2020. I-II. negyedéves beruházási keretösszeg 11%-ban teljesült, mely leginkább annak tudható be, hogy a nagy projektek megvalósítása csak részben kezdődött el, illetve több esetben a megvalósítás későbbre tolódik. Kiemelt beruházási témák az alábbiak:
* Hulladékszállító célgépek különböző kivitelben - KEHOP IV.: A beruházás műszaki tartalmának változása, a vis-maior helyzet, valamint a közbeszerzés eljárás indításának elhúzódása miatt a projekt költségei várhatóan csak az év hátralévő részében merülnek fel. A 2020.06.12-én aktualizált szállítási ütemezés szerint az első 12 db célgép leszállítása augusztus közepén várható.
* Logisztikai és Szolgáltató Központ: A kivitelező részére a munkaterület átadás 2019. októberében megtörtént, azóta a kivitelezés folyamatos. A bontási, valamint a kármentesítési munkálatokat is elkezdődtek.
* Jármű rekonstrukció: A 2020. éves tervben 2 578 M Ft járműbeszerzésszerepel, melyből 1 422 M Ft valósult meg (ez a kumulált éves terv 55%-a) a következő bontásban: hulladékszállító célgépek 355 M Ft, tehergépjárművek 938 M Ft és kisteherautók 129 M Ft értékben.

Informatikai beruházások: Az üzleti rendszerek fejlesztése soron megjelenő összeg nem erre az időszakra volt tervezve, de az NHKV adatátadás lefejlesztése lényeges volt. Ezen kívül történtek rendkívüli eszközbeszerzések (döntően notebookok) a pandémiás időszakban.

* Hulladékgyűjtő edényzet beruházások: A közbeszerzési eljárások elhúzódása miatt a 240 és 1100 literes tartályok beszerzésére vonatkozó szerződések nem kerültek a tervezett időben megkötésre. Az öntömörítős konténerek közbeszerzése esetében azok műszaki tartalma változott, így ezeknél a csúszás ezzel indokolható. A műszaki dokumentáció májusban lezárásra került.
* Felújítási, átalakítási, korszerűsítési beruházások: A 2019-es évről áthúzódó munkák befejeződtek. A 2020-as évre vonatkozó közbeszerzési eljárások a jelenlegi gazdasági helyzetre való tekintettel, felső vezetői döntés alapján vissza lettek vonva. Új beszerzési eljárások indítása folyamatban van.
  + 1. **Likviditás**



**A társaság valós pénzügyi pozíciója 2020. II. negyedév végén 4 110 M Ft, mely az időarányos bázis értéknél 677 M Ft-tal alacsonyabb.**

Az önkormányzattól származó közszolgáltatói bevételek a tervnek megfelelően teljesültek, azzal a megkötéssel, hogy megállapodás alapján a 2020. januári támogatás összege még 2019. decemberében kifizetésre került.

Az NHKV Zrt. 2020 februárban kiegyenlítette a 2019. év IV. negyedévi szolgáltatási díját, valamint a 2019. I. félévére jutó díjkülönbözetet a költségalapú elszámolás eredményeképpen. A 2019. év II. félévének költségalapú felülvizsgálata még nem került rendezésre, azonban júniusban kifizetésre került a 2020. I. negyedévének szolgáltatási díja.

A korábbi időszakok bevétel oldali kiszámíthatatlansága, valamint a több hónapos csúszások miatt a társaság továbbra is a kiadások visszafogásának gyakorlatát követte, így a beruházások és az egyéb szállítói kifizetések is elmaradtak az előirányzattól.

A társaságnak az év első öt hónapjában nem volt szüksége a folyószámla hitelkeretének igénybevételére, melynek összege 2020. júniustól 10 Mrd Ft-ra emelkedett.

A bér és járulékai az időszak során megközelítőleg a tervszámok szerint alakultak.

A 9 Mrd Ft-os államkötvény lejárat előtti megszüntetésére várhatóan nem lesz szükség.

* 1. **Budapest Gyógyfürdői Zrt. (BGYH Zrt.)**
     1. **Eredménykimutatás**



**A koronavírus járvány 2020 tavaszára elérte Magyarországot, mely jelentős hatást fejtett ki a gazdasági és a társadalmi életre, ennek következtében az állami és önkormányzati döntésekkel összhangban a Budapest Gyógyfürdői Zrt. a március 15-től bezárta egységeit, és csak júniustól kezdte meg korlátozottan és fokozatosan újra nyitni a vírus terjedésének enyhülésével. A BVH Zrt. Igazgatósága ezzel összefüggésben a társasági üzleti tervek helyett a pandémiás helyzetet leképző Intézkedési terveket kért be a társaságoktól, így az II. negyedéves előrehaladási jelentés elfogadott tervek hiányában nem tartalmaz terv adatokat a beruházások témakör kivételével.**

**A társaság 2020. II. negyedéves adózott eredménye – 1 062 M Ft** **volt, ami majd 3 Mrd Ft-tal alacsonyabb az azonos időszaki bázisnál:**

***Értékesítés nettó árbevétele (-4 645):***

* A fürdők bezárásával a félév során, gyakorlatilag minimális árbevétele volt a társaságnak, melyen a júniusi lassú újra nyitás hatása se tudott sokat lendíteni, ugyanis a turizmusra épülő fürdők újbóli felfutása lényegesen hosszabb időt fog igénybe venni, és így mintegy 4 589 M Ft-tal maradt el a bevétel a tavalyi első félévitől.
* A fürdőbezárásokkal egyidejűleg a csomagértékesítések és a kereskedelmi áruk eladása is szünetelt.

***Egyéb bevételek és ráfordítások egyenlege (-31):***

* Tárgyi eszközök terven felüli értékcsökkenése (- 68 M Ft): A tétel döntően (67,6 M Ft) az egyik csillaghegyi épület bontásához kapcsolódik, amely a bontáskor fennálló adminisztrációs hiányosságok és problémák miatt csak most került elszámolásra.
* Céltartalék eredményhatása (- 86 M Ft): A tavalyi évhez képest idén nem került feloldásra céltartalék a félév során.
* Adók, illetékek (+ 110 M Ft): A le nem vonható áfa arányaiban alacsonyabb volt, mint 2019-ben, hasonlóképp a helyi iparűzési adó és az innovációs járulék is.
* Költségek ráfordítások ellentételezésére kapott támogatások és támogatások miatt elszámolt halasztott bevételek (+5 M Ft): A 2012. és az azt megelőző évek pályázati forrásaiból, illetve az utóbbi két év KEHOP energiahatékonysági pályázatainak forrásaiból eredő halasztott bevételek meghaladták a bázist.
* Egyéb tételek összesen (+7 M Ft): Elsősorban mérlegkészítés időpontjáig pénzügyileg rendezett tételekhez kapcsolódik (kártalanítás, kötbér stb.).

***Pénzügyi műveletek eredménye (+7):*** A hitelek és kamatok törlesztését ideiglenesen felfüggesztő rendelet következtében a társaság esetében a 2016. évben felvett beruházási hitel negyedévente esedékes kamatterhe nem került kifizetésre, melynek hatására a pénzügyi ráfordítások csökkenése javította a pénzügyi műveletek eredményét.

* + 1. **Működési költség**



**Működési költségek összege 2020. év I. félévében 4 723 M Ft volt, mely 1 679 M Ft-tal kevesebb mint a bázisévben:**

***Anyagjellegű ráfordítások eredményhatása (+1 058):***

**Anyagköltség (+351):**

* Felhasznált anyagok költségei (+82 M Ft): A bázishoz képesti csökkenésben szerepet játszott, hogy a fürdőbezárásokkal együttesen az alapanyagok, a segédanyagok, továbbá és fenntartási-, karbantartási anyagok felhasználása is csökkent.
* Felszerelések, szerszámok, munkaruha és egyéb folyóeszközök (+20 M Ft): A kialakult helyzetre való tekintettel a felszerelések és egyéb folyóeszközök beszerzése is csökkent.
* Közüzemi díjak (+170 M Ft): március 16-tól bezártak a fürdők, ezáltal a hőkamrák és szaunák fűtéséhez felhasznált földgáz mennyisége is elmaradt a bázisévitől, valamint általánosságban a víz és a villamos energia költségek is.
* Egyéb ki nem emelt anyagok és nyomtatványok, irodaszerek, tisztitószerek és vegyszerek, valamint a számítástechnikai anyagok (+65 M Ft): Hasonlóképp az előzőkhez a forgalommal összefüggő anyagok felhasználása is csökkent.

**Igénybe vett szolgáltatás (+570):**

* Szállítás-rakodás, raktározás költségei (+9 M Ft): A fürdőbezárások következtében a szállítási szolgáltatások igénybevétele is csökkent.
* Bérleti díjak (+17 M Ft): Az ingatlanok bérleti díja a tavalyi második féléves és záró bérleti díj (összesen cca. 45 M Ft) elhatárolásának feloldása miatt mutat megtakarítást.
* Karbantartás költségei (+197 M Ft): A költségek lefelezését egyrészt az eseti műszaki karbantartások csökkentésével tudta elérni a társaság, másrészt az új fürdőbeléptető rendszer karbantartási és support díján, mely alacsonyabb, mint az előző rendszer fenntartása.
* Hirdetés, reklám és propagandaköltségek (+ 79 M Ft): Az elrendelt költési stop miatt a társaság csak az őszi újra nyitást követően tervez érdemi marketing-költést.
* Forgalmi jutalék (+13 M Ft): A festipay rendszer üzemeltetéséből eredő jutalék kieső forgalom miatt alacsonyabb volt.
* Takarítás, vegytisztítás, kártevőírtás (+40 M Ft): A bezárásból adódóan lényegesen kevesebb külső takarítást kellett megrendelnie a társaságnak.
* Közüzemi szolgáltatások igénybevétele (+48 M Ft): A rövidebb nyitvatartási periódusból eredő csökkenés csatornadíjakban és távhő szolgáltatásban is megjelent.
* Munkaerő kölcsönzés (+129 M Ft): A bezárás miatt a diákmunkások időszaki alkalmazása is elmaradt a bázis évi értéktől.
* Egyéb igénybe vett szolgáltatások összesen (+38 M Ft): Elsősorban az ügyviteli tanácsadás az utazási költségek és az üzemeltetési díjak csökkentek az állásidő alatt.

**Egyéb szolgáltatás (+49):** A csökkenést elsősorban a bankköltségek csökkenése okozta, lényegesen kevesebb tranzakció történt a társaság életében, mint egy évvel ezelőtt.

**Eladott áruk beszerzési értéke (+50):** A bezárásokkal egyidejűleg felfüggesztésre került a kereskedelmi áruk eladása is.

**Eladott (közvetített) szolgáltatások értéke (+39):** A közvetített szolgáltatások a bázisévi értékhez képest csökkentek, elsősorban egyes bérlőkkel közös szolgáltatás tovább számlázásának visszaesése miatt.

***Személyi jellegű ráfordítások eredményhatása (+740):***

* Bérköltség (+340 M Ft): A beosztott dolgozók januárra visszamenőleges átlagosan 10%-os alapbéremelése bár némileg megemelte a személyi kiadásokat, összességükben azok azonban jelentősen csökkentek köszönhetően annak, hogy az állás idő alatt a különböző pótlékfizetések elmaradtak, valamint az állományi létszám is csökkent cca. 5%-kal.
* Személyi jellegű egyéb kifizetések (+25 M Ft): Az állás idő alatt a cafetéria fizetést felfüggesztette a társaság.
* Bérjárulékok (+375 M Ft): A kormány intézkedéseiként bevezetett munkáltatói járulék csökkentése jelentős költség-megtakarítást eredményezett.

***Értékcsökkenési leírás (-120):*** 12%-kal haladta meg a bázisévi értéket. A költségelem alakulására a legfontosabb változást a Pesterzsébeti Gyógyfürdő utolsó negyedévben történt aktiválása gyakorolta.

* + 1. **Főbb naturáliák**



A már említett pandémiás helyzet következményeképp rövidülő nyitvatartási periódus jelentősen befolyásolta a fürdők forgalmát, ugyanis az első két hónap során szinte kivétel nélkül növekvő forgalmi adatokról számolhatott be a társaság a tavalyihoz képest, azonban márciustól már a fürdő bezárásokat követően szignifikánsan visszaesett a forgalom. A tavalyi évhez képest a nyitva tartott napok száma gyakorlatilag a felére csökkent. Mindemellett az újra nyitás felszínre hozta a társaság azon gyengeségét, hogy több jelentős fürdője is elsősorban a turizmusra alapozott, mely a járvány miatt kialakult különböző korlátozások és megváltozott preferenciáknak köszönhetően lassabban áll vissza az eddigi szintre, mint azt várták, így ezek bevételei is lassan fognak felfutni.

A félév egyetlen pozitív forgalmi fejleménye a Pesterzsébeti fürdőhöz kötődik, a 2019. nyarán átadott új fürdőkomplexum forgalma a várakozásoknak megfelelően, nagyságrenddel a bázisvolumen felett alakult (+34 259 fő; +293%).


* + 1. **Beruházások**



**2020. év I-II. negyedévében a beruházások összege 452 M Ft, mely az időarányos bázisnál 43 M Ft-tal magasabb:**

A társaság a járványra reagálva intézkedési tervében újra tervezte beruházási összértékét, hogy az jelen helyzetben is megvalósítható kereteken belül maradjon. A jelen helyzetben olyan fejlesztéseket próbáltak megvalósítani, amelyeknél a fürdőegység bezárása elkerülhetetlen, így a korlátozások hatására az állásidőt is kihasználhatták.

* Az időarányos tervezett beruházási keret kis mértékű túllépése az előző menedzsment által aláírt 2019. évi projektek áthúzódó tételei (csillaghegyi pótmunkák, focipálya, pesterzsébeti mozaik stb.) befejezésének következménye. Ez utóbbi tételek teljesítése és kifizetése egyaránt a 2020. első félévét terhelte.
* A félév legfontosabb beruházása a Palatinus élménymedence újra burkolása volt, mely rendben, értékbeli és időbeli túllépés nélkül befejeződött.
* A második szignifikáns fejlesztés a Széchenyi fürdő napozóteraszainak tetőfelújítása (80 M Ft), mely időarányosan némileg túl lépte a keretet, azonban egész éves tervet tekintve 20 M Ft-tal elmaradt attól.
* Az egyéb eszközök beszerzése jelentős mértékben túllépte az éves tervet, ugyanis a koronavírus járvány miatti eszközbeszerzések, másrészt a strandfelkészítések folyó költségének tervezett tételei is itt jelentkeztek.
* A Társaság csak a műszakilag, illetve nyitási terv alapján szükséges kis építési munkákat végezte el (Pesterzsébeti kertészeti munkák, Széchenyi ajtócsere).
* Mindemellett informatikai eszközök beszerzésére került sor, szintén a korábbi igények felülvizsgálata alapján.
  + 1. **Likviditás**

****

****

* 2020. I. félévében a társaság likviditási helyzete a tavalyi év hasonló időszakához képest némileg kedvezőbben alakult, amikor is több jelentős beruházás kivitelezése következtében csak folyószámlahitellel volt képes biztosítani operatív működését.
* Azonban az alaptevékenységhez kapcsolódó működési bevételek január és február kivételével rendre alulmúlják a működési kiadásokat, azonban a járványügyi intézkedésekkel összefüggésben lévő fürdőbezárásokkal a II. negyedévben átlagosan havi 1,5- 2 Mrd Ft-os bevételkiesés jelentősen rontotta a likviditást, annak ellenére, hogy a szállítói kifizetések csökkentek, és a kormány által bevezetett bérjárulékfizetési engedmények csökkentettek a bér jellegű költségeken.
* A likviditás romlás másik fő oka a tulajdonos által a 2018. évi adózott eredmény terhére elrendelt osztalékfizetési kötelezettség felének (700 M Ft) 2020. márciusi teljesítése.
* A társaság élt a koronavírus világjárvány miatt hozott 47/2020. (III.8.) Kormányrendeletben foglalt fizetési moratórium lehetőségével, ezért a társaság nem teljesített hiteltörlesztést a vizsgált időszakban.
* A rövid lejáratú hitelek állományában szintén történt változás az adott időszakban, a pénzügyi intézmények által rendelkezésre tartott, összesen 2 100 M Ft folyószámlahitel keretből 2020.06.30.-án már 1 557 M Ft-ot kihasznált a társaság.
* A likviditás a következő hónapokban továbbra is kritikus lesz a társaság számára, lévén, hogy a társaság bevételt termelő egységei csak fokozatosan, több esetben korlátozásokkal nyithattak meg júniustól, mindemellett további nehézségeket okozhat a turizmusra épülő fürdők esetében a vevőkör újbóli felfuttatása is.
  1. **FŐKERT Nonprofit Zrt.**
     1. **Eredménykimutatás**



**A társaság 2020. időarányos adózott eredménye 315 M Ft, mely 502 M Ft-tal meghaladta a bázis évi I. féléves értéket.**

***Korrigált árbevétel (+1 014):***

* A támogatások sor jelentős növekedésének egyik oka, hogy a bázis időszakhoz képest emelkedett a fővárosi támogatás az engedélyezett béremelés arányos részével, azonban a jelentősebb tétel mégis a 2020-ra is áthúzódó Sportfőváros projektre I. félévben fordított költségekkel arányosan elhatárolt bevételek feloldásából keletkezett (+722 M Ft).

***Aktivált saját teljesítmény (-81)***:

* Az aktivált saját teljesítmény értéke az egyéb piaci megrendelések ki nem számlázott munkálataihoz kapcsolódik, melynél a bázis évhez képest több tételt sikerült elszámolni az időszak végére.

***Egyéb bevételek és ráfordítások (+32)***:

* Céltartalék felhasználás (+8 M Ft): A Zöldkataszter szoftver adatbázisára képzett céltartalék, feltöltésével arányosan került felhasználására, eddig idén mintegy 22 M Ft értékben.
* Adók, illetékek, hozzájárulások (+12 M Ft): A bázisnál magasabb külső árbevétel miatt (Sportfőváros) a felosztási arány megváltozott, ezáltal alacsonyabb a le nem vonható ÁFA része.
* Káreseménnyel kapcsolatos bevételek (+4 M Ft): A biztosítótól kapott casco térítések növekedtek, ugyanis 2019 őszén jelentős vadkár keletkezett az egyik dolgozókat szállító kisbuszban.
* Véglegesen fejlesztési célra kapott támogatás (+12 M Ft): Beruházásokra (zöldkataszter, napelemes rendszer stb.) kapott támogatás amortizációval arányosan feloldott részének első félévi értéke.
* Egyéb tételek összesen (-4 M Ft): Elsősorban a mérlegforduló nap előtt bekövetkezett adóalapot növelő egyéb ráfordításokhoz kapcsolódnak.

***Pénzügyi műveletek eredménye (+58):***

* A pénzügyi eredmény soron a bázis időszaktól való eltérést az okozza, hogy a leányvállalatok esetében magasabb osztalékfizetés történt az idén.
  + 1. **Működési költségek**



**A működési költségek összege 2 862 M Ft volt a tárgyidőszakban, így 520 M Ft-tal meghaladta a bázis évi időarányos értéket.**

***Anyagjellegű ráfordítások eredményhatása (-346)*:**

**Anyagköltség (+114):**

* Felhasznált anyagok költségei: (+99 M Ft): A társaság a járványhelyzetben változtatott munkaszervezésén és ezzel összefüggésben a munkavégzés tekintetében is priorízált, melynek köszönhetően az alapanyag költségek, az üzemi és fűtőanyagok, a fenntartási és karbantartási anyagok felhasználása csökkent a tavalyi évhez képest.
* Közüzemi díjak (+9 M Ft): Míg a villamos energia közbeszerzés következtében az árak idénre növekedtek, addig a csökkenő víz és gázhasználat hatására megtakarítás mutatkozik a közműdíjakon.
* Felszerelések, szerszámok (+5 M Ft): A bázis év során jelentős szerszámbeszerzés történt az elöregedő géppark fejlesztésére, melynek hatására idén alacsonyabb mértékben szükségeltetett hasonló felszerelések beszerzése.

**Igénybe vett szolgáltatások (-487):**

* Szállítási szolgáltatások (+13 M Ft): Az előző időszakhoz képest, a tavaszi lombszállítási feladatok a korlátozások miatt csak kisebb tételben valósultak meg az I. és II. negyedévben.
* Bérleti díjak (-6 M Ft): Elsősorban a szoftvertámogatási, és a gépjármű bérleti díjakon történt költségnövekmény.
* Karbantartás költségei (-16 M Ft): A javítási, karbantartási költségek esetében növekedés volt tapasztalható, mely nagyrészt az elöregedő járműpark következménye, év elején készítették fel a járműveket műszakileg a tavaszi munkák megkezdése előtt. Továbbá a már említett dolgozókat szállító kisbuszban keletkező vadkár javítási költségei most jelentkeztek.
* Hirdetés-, reklám-, propagandaköltségek (+3 M Ft): A Főváros által elrendelt költési stop miatt a marketing-költéseken megtakarítás mutatkozik.
* Szakértői, tanácsadói, ügyvédi díjak (+51 M Ft): A tavalyi évben indult Sportfővároshoz kapcsolódó tervezési költségek a bázis évben nagyobb összeggel szerepeltek, lévén idénre többnyire inkább a kivitelezés maradt.
* Oktatás (+5 M Ft): Az oktatás, továbbképzés költségei jelentősen elmaradtak a tavalyi évtől, köszönhetően annak, hogy a karantén alatt a legtöbb ilyen jellegű szolgáltatás szünetelt.
* Kertészeti munkák – faápolás, kaszálás: (+53 M Ft): Az elvégzett faápolási és kaszálási munkálatok az intézkedési tervvel összhangban kis mértékben csökkentek a bázis évi időarányoshoz képest.
* Egyéb igénybe vett szolgáltatás (-593 M Ft): Itt jelennek meg a Sportfővároshoz kapcsolódó kivitelezési munkák, melyeket elsősorban alvállalkozók végeznek, a bázisév I. félévében azonban még nem jelent meg a projekt a kivitelezés szintjén.

**Egyéb szolgáltatások értéke (+1):** Az időarányos biztosítási díjakon keletkezett megtakarítás.

**Eladott (közvetített) szolgáltatások értéke (+29):** Bizonyos tovább számlázandó közvetített szolgáltatásokat a Sportfőváros projekttel kapcsolatosan a bázis évben még ezen a soron jelenített meg a társaság, mely idén azonban már nem jelentkezik.

***Személyi jellegű ráfordítások (-199):*** A bázisévihez képest az átlagos állományi létszám csökkent, azonban a kifizetett bérek és egyéb juttatások értéke emelkedett. A jelentős béremelés 2019. júniusában történt a dolgozók körében, mely így tavaly év első felében még nem éreztette hatását. A 2020. év elején történt menedzsmentváltás következtében a felmentési időre járó bérek kifizetése tovább növelte a bérköltségeket.

***Értékcsökkenési leírás (+25):***

* Az értékcsökkenési leírás összege szignifikánsan csökkent, mert növekedett a nullára leíródott tárgyi eszközök aránya, míg a tavaly megvalósult nagy értékű beruházások pl. fóliaház, Tahi csarnok, zöldkataszter szoftver üzembehelyezése után alacsony az amortizációs kulcs, így összességében is kevesebb az értékcsökkenés.
  + 1. **Tevékenységi eredménykimutatás**



* A társaság tevékenységei közül a fővárosi-, az egyéb közszolgáltatási tevékenység és a piaci tevékenység ért el a bázis évinél jobb eredményt, amely a kiegészítő tevékenység bázishoz képesti alacsonyabb eredménye ellenére is jelentős eredménytöbblettel zárt. A fővárosi közszolgáltatási tevékenység (gyep, virág, cserje felületek-, parkfa, épített elemek fenntartása, köztisztasági feladatok, mérnöki feladatok) bevételét a társaság a fővárostól támogatás formájában kapja, amely némileg meghaladta az előző évit, mindemellett a közvetlen és a közvetett költségek és ráfordításokon történt megtakarítások hatására e tevékenység növekménye a legjelentősebb.
* Egyéb közszolgáltatás kategóriában az elvégzett munkálatok bevételei nagyobb ütemben növekedtek a bázisévihez képest, mint a közvetlen költségeik, ezért a tevékenység eredménye pozitív lett.
  + 1. **Főbb naturáliák**




* Az egyes naturáliák alakulása az elvégzett munkák függvényében alakult.
* A kialakult pandémiás helyzet jelentősen átírta a közszolgáltatási szerződésben vállaltakat, a társaság változtatott munkaszervezésén és az elvégzendő feladatokat priorizálta.
* A csapadékos időjárás miatt jobban növekvő zöldfelületek jelentősen növelték a kaszálási igényt, így a kaszált mennyiség is nőtt.
* A lágyszárú, cserje, talajtakaró, sövényültetés, valamint a növényzet kapálása, metszése és ifjítási feladatait, a fa metszési, gallyazási továbbá a lombgyűjtési munkák esetében jellemzően a tavaszi korlátozások miatt történtek az elmaradások.
* A faültetések munkák jelentősen elmaradtak a bázistól, köszönhetően annak, hogy az elmúlt évek projektjeihez képest, most már elsősorban csak a kivágott fákat pótolja a társaság.
* A park berendezések javítása és üzemeltetése szignifikáns növekedést mutat, köszönhetően a Sportfőváros projekt keretében elkészült új parkoknak.
  + 1. **Beruházások**



A társaság beruházásait teljes egészében átszabta Intézkedési tervében, melynek következtében I. félévre nem is tervezett kivitelezést, csupán kisgépek és szerszámok beszerzése történt összesen 4 M Ft- értékben. A II. félévben tervezi főbb beruházásait a géppark megújítását célzó teherautó és személygépkocsi beszerzéseket, az új telephely kialakítását a Margitszigeten, valamint a Fakataszter feltöltéséhez szükséges további beruházásokat.

* + 1. **Likviditás**



A társaság valós pénzügyi pozíciója a tárgyidőszak végén 1 272 M Ft, ami több mint 12-szerese a bázis időszaki záró likviditásnak. Ennek oka, hogy a társaság 2019. augusztusban megkapta Sportfőváros projekt támogatás teljes összegét az Államtól, mely 2 151 M Ft, amelyet rögtön le is kötött és a költségek felmerülésével arányosan old fel. Ennek a projektnek az eredményhatása minimális, de a cég jelenlegi likviditását jelentősen javítja. A működési költségek a bázishoz képesti jelentős növekedését a társaság szabad pénzeszközeiből is fedezni tudta, nem szorult hitelre azok finanszírozásához. Az első 6 hónap során tapasztalt működési bevételei 103%-ban fedezték a működési kiadásait, mely a likviditás alapú kompenzációfizetés esetén jelentősen csökkenhet a jövőben.

* 1. **Budapesti Temetkezési Intézet Zrt. (BTI Zrt.)**
     1. **Eredménykimutatás**



**A társaság 2020. évi I. féléves adózott eredménye 574 M Ft-os veszteség, ami a bázis időszaki 50 M Ft-os nyereséghez képest 624 M Ft-os csökkenést mutat:**

***Korrigált árbevétel (-463):***

* Értékesítés nettó árbevétele (-207 M Ft):A tárgyidőszak I. félévében megrendelt új temetési szolgáltatások száma 550 esetszámmal maradt el a bázis időszaki adattól. A közszolgáltatási szegmensben kiemelendő árbevétel kategóriát jelentő újraváltásokhoz kapcsolódó bevétel szintén jelentős (89 M Ft-os) elmaradást mutat. Hasonlóan, az egyéb temetési szolgáltatások igénybevétele is csökkent, ugyanis a járványügyi helyzetnél a temetéseket csak szűk családi körben lehetett megtartani, a ravatali termeket ezért nagyon kevesen vették igénybe.
* A költségek (ráfordítások) ellentételezésére kapott támogatások sorra a 2019. évi Fővárosi Önkormányzati költségvetési tervben szereplő 513 M Ft időarányos része került beállításra bázis évben, azonban tény időszakra a 2020. évi költségvetési tervben elfogadott 681 M Ft-ból a forráslehívások szigorítása miatt a társaság a kompenzáció időarányos összegét nem határolta el.

***Aktivált saját teljesítmények értéke (+18):*** A későbbi időszakokra áthúzódó temetések számának és értékének alakulásából adódóan, a saját termelésű készletek állományváltozása a tavalyi időszakhoz képest növekedést mutat.

***Egyéb bevételek és ráfordítások egyenlege (támogatások nélkül) (-31):***

* Céltartalék felhasználása (-13 M Ft): A bázis évhez képest nem peres ügyekre képzett céltartalék felhasználás jelentősen alacsonyabb volt idén.
* Különféle egyéb ráfordítások (-21 M Ft): Lőrinci temető kőlerakójában tárolt kőtörmelék kivezetésének költsége.
* Egyéb eredményt növelő tételek (+3 M Ft): A kőtörmelék értékesítéséből származó bevétel.

***Pénzügyi műveletek eredménye (+0,3):*** A minimális javulás oka a fizetendő kamatok és kamatjellegű ráfordítások alacsonyabb szintje.

* + 1. **Működési költségek**



**A társaság 2020. évi I. féléves működési költségeinek összege 2 230 M Ft, ami a bázis értéket 154 M Ft-tal haladja meg.**

***Anyagjellegű ráfordítások eredményhatása (-93):***

**Anyagköltség eredményhatása (-11):**

* A munka-, forma-, és védőruha (-9 M Ft): A pandémia hatására a munkavállalóknak biztosított védőfelszerelések kiadása jelentős költségnövekményt eredményezett.
* Tisztítószerek, vegyszerek (-3 M Ft): A koronavírus járvány elleni védekezés okozta a többletköltséget.
* Közüzemi díjak (+2 M Ft): A villamos energia növekedését az új székház megnövekedett energiaigénye, amelyet azonban ellensúlyozni tudott a földgáz- és a vízfelhasználáson keletkezett megtakarítás.

**Igénybe vett szolgáltatások eredményhatása (-81):**

* A szállítás, rakodás költségei (+12 M Ft): A bázis időszakhoz viszonyítva 12 M Ft-tal csökkentek, mert a zöldfelületi hulladékszállítások 2019. IV. negyedévi számlái – melyek 2020-ban érkeztek meg – magasabb összegben kerültek elhatárolásra, mint a valós számlaérték.
* Karbantartás költségei (-47 M Ft): A járványügyi vészhelyzetre felkészülve az összes hűtőberendezés átvizsgálása és üzembe helyezése megtörtént, valamint a csömöri 3-4-es kemencék nagy karbantartása is. Mindemellett jelentős összegű festési munkálatok voltak az Újköztemetőben, a munkásszállón és a siófoki üdülőn is.
* Hirdetés, reklám, propaganda (+7 M Ft): A Főváros által elrendelt marketing költség stop hatására történt a megtakarítás.
* Szakértői, tanácsadói díjak (-13 M Ft): A bérszámfejtés kiszervezése és a mérnöki-építészeti szaktanácsadások együttesen eredményezték a többletet a bázis időszakhoz képest.
* Őrzés- védés, vagyonvédelem (-19 M Ft): A vagyonvédelmi szolgáltatóval kötött szerződés korábbi módosításának hatására a szolgáltatói díjak emelkedtek és a költségek 18,8 M Ft-tal meghaladták a tavalyi szintet.
* Tereprendezés (-23 M Ft): A temetőgondozási költségeknél (temetőtakarítás, kaszálás, fűnyírás stb.) a bázis időszakhoz viszonyítva 23 M Ft a növekedés, melynek oka a szolgáltatói díjak emelkedésén felül, hogy négy temetőben bozót irtási munkálatok kerültek elvégzésre.

**Egyéb szolgáltatások (-1):** A bankköltségek a bázis értéket minimálisan meghaladták.

***Személyi jellegű ráfordítások eredményhatása (-69):***

* Bérköltség (-77 M Ft): Az 5%-os létszámemelkedés mellett a minimálbér és a garantált bérminimummal összefüggő I. félévben végrehajtott bérkorrekciókon túl a betervezett béremelés is végrehajtásra került.
* Személyi jellegű egyéb kifizetések (+4 M Ft): A magasabb állományi létszám hatására a cafeteria kifizetések, valamint a munkába járás költségtérítései némileg emelkedtek, ugyanakkor az időszak során jelentősen csökkent a végkielégítések és a táppénz összege.
* Bérjárulékok (+4 M Ft): A bázishoz mért magasabb bérköltség és létszám ellenére, a szocho adómérték csökkenésének és a szép kártyák járulékában bevezetett kedvezmények hatására csökkent a járulékok mértéke.

***Értékcsökkenés eredményhatása (+8):*** A különböző amortizációjú eszközök a bázishoz képest eltérő szerkezetéből adódóan a használatbavételkor egyösszegben elszámolt értékcsökkenésű eszközök értékcsökkenésénél 3 M Ft többlet, míg a terv szerinti értékcsökkenési leírás soron 11 M Ft költség-megtakarítás mutatkozik.

* + 1. **Tevékenységi eredménykimutatás**



A társaság 2020 I. féléves negatív eredménye a minden tevékenységnél tapasztalható eredmény elmaradás következménye. A legnagyobb mértékű elmaradás és nominális veszteség a fővárosi közszolgáltatásba tartozó temetőfenntartás tevékenységnél tapasztalható.

* 2020 I. félévében a nettó árbevétel 56%-a származott a két fővárosi közszolgáltatási tevékenységből, azon belül a temetőfenntartásból (sírhely megváltások és újraváltások) származó bevétel a jelentősebb. Az összes közvetlen- és közvetett költség és ráfordítás 76%-a jelent meg ezeken a tevékenységeken.
* A fővárosi közszolgáltatási temetőfenntartás tevékenység adózás előtti eredménye -711 M Ft, amely a bázis értéknél 440 M Ft-tal magasabb veszteséget mutat. Ez egyrészt a pozitív likviditás miatti alacsonyabb kompenzáció mellett a lecsökkent árbevétel, valamint a tevékenységen belül a magasabb szinten realizálódott költség és ráfordítás eredménye.
* A fővárosi egyéb közszolgáltatás tevékenység (temetői szállítás, sírásás, ravatalozás, halotthűtés, szórásos közszolgáltatás) adózás előtti eredménye -39 M Ft, amely 124 M Ft-tal elmarad a bázis időszaki értéktől. Az eredményromlás – mindegy 12%-os árbevétel csökkenés mellett - döntően a tevékenységen belül tapasztalt költség- és ráfordítás többletből adódik.
* A várakozásnak megfelelően pozitív eredmény származott a piaci tevékenységből (temetési szolgáltatás, sírgondozás, sírkőtevékenység), de a bázis szintet itt sem sikerült elérni.
* A hamvasztás tevékenység 2019. évtől önálló tevékenységként kerül mérésre. Az I. félévben itt a bázishoz képest 4%-kal magasabb árbevételt sikerült elérni, viszont a társaság egészére jellemző költség emelkedés miatt ez a növekményt nem jelenik meg az eredményben.
  + 1. **Főbb naturáliák**




* Az időszak során szinte minden, a társaság eredményességét meghatározó naturália adat elmaradt a bázis időszaki értékektől.
* A temetések száma 7,1%-kal csökkent, ezen belül továbbra is a hamvasztásos temetések száma a legmeghatározóbb.
* A temetések számának csökkenése párhuzamosan a sírásások és a ravatalozások számának hasonló arányú elmaradását indukálta.
* A sírhely megváltások és újraváltások számának csökkenését elsősorban a pandémiás helyzet miatti kijárási korlátozás magyarázza.
* A temetőn belüli szállítások száma, valamint a hagyományos szállítások száma is a csökkenő esetszámmal megegyezően alakult.
  + 1. **Beruházások**



A Budapesti Temetkezési Intézet Zrt. 2020 I. félévében 109 M Ft értékben valósított meg beruházásokat, amely az éves 152 M Ft-os keret 72%-a.

* Nem tervezett beruházásként megvalósult 23 M Ft-os értékben a Farkasréti ravatalozó melletti árkádsorok felújítása, melyek rossz állapota indokolta a javítást.
* Az Óbudára telepített szóró berendezés és a szóróparcella környezetének rendezése a terveknek megfelelően zajlott időben és értékben is.
* A Farkasréti „templomudvar” épület belső felújítása időszakosan meghaladta a tervet, azonban éves szinten várhatóan a kereten belül marad.
* Parkoló kialakítása a Nemzeti Gyászpark Látogatóközpont területén nem idénre tervezett beruházás volt, azonban a módosított megállapodás értelmében 2020. június 30-ig a társaságnak be kellett fejeznie.
* A tető és csatornafelújítások éven belül átütemezésre kerültek.
* Egyéb tételek (IT eszközök és telefonkészülékek, hulladéktárolók kerítésének zárhatóvá tétele) az időarányos tervezettnél alacsonyabb költségben kerültek aktiválásra az I. félév során.
  + 1. **Likviditás**





A Budapesti Temetkezési Intézet Zrt. pénzállományának 2020. évi nyitó értéke 1 065 M Ft volt, az I. félévi záró pénzeszközállomány 473 M Ft. A csökkenés egyrészt naturália változásokra, az újraváltási hajlandóság mérséklődésére vezethető vissza, valamint a márciustól jelentkező pandémia okán felmerült többletköltségekre is, melyekhez a kapcsolódó szállítói kifizetés június végéig bruttó 98,7 M Ft-ra tehető.

Az első félév működési bevételei mintegy 79%-ban fedezték a felmerülő működési költségeket.

A társaság a likviditás alapú finanszírozás miatt nem hívott le kompenzációt a vizsgált időszakban

* 1. **FŐKÉTÜSZ Fővárosi Kéményseprőipari Kft. (FŐKÉTÜSZ Kft.)**
     1. **Eredménykimutatás**



**A társaság 2020. I-II. negyedévi adózott eredménye -97 M Ft veszteség, mely 264 M Ft-tal kedvezőtlenebb a bázisidőszakinál.**

***Korrigált nettó árbevétel eredményhatása (-385):***

* A közszolgáltatás és a piaci tevékenység árbevétele elmarad az előző év hasonló időszakának érékétől elsősorban azért, mert 2020.03.17-én a sormunkavégzés felfüggesztésre került. A megrendelésre végzett műszaki vizsgálatok rendelésszáma február végétől folyamatos csökkenést mutatott, míg a vidéki kéményseprők visszajelzései szerint egyre több helyre nem engedték be munkatársakat az ügyfelek a járványhelyzetre való tekintettel.
* Visszafizetési kötelezettség nélkül kapott támogatás (-281 M Ft): A 2019. I. negyedévében kapott 2018. évi támogatási előleg (158 M Ft/hó), és a 2020. I. félévében kapott 2019. évi támogatási előleg (125 M Ft/hó) közötti különbözeten túl az előző évre elhatárolt visszafizetendő támogatási összeg elhatárolásának feloldása járul még hozzá a két év közötti jelentős különbözethez (2019. év 129 M Ft, 2020. év 75 M Ft).

***Egyéb bevétel és ráfordítás eredményhatása (+44):***

* Eszközértékesítés eredménye (+35 M Ft): A társaság VIII., ker. Baross u. 86. sz. alatti ingatlanának értékesítési eljárása még a 2019-es évben eredményesen lezajlott, de a vevő csak 2020-ban fizette ki a teljes vételárat, ezért az adásvétel lezárására csak ezt követően került sor.
* Adók, illetékek, hozzájárulások (-6 M Ft): A 2019. év során értékesített ingatlanok miatt tényidőszakban már kevesebb ingatlan után fizettek építményadót, valamint az alacsonyabb bevételek miatt az önkormányzatokkal elszámolt adók, illetékek összege is csökkent.
* Különféle egyéb ráfordítások (+59 M Ft): A 2019-es év után 2020-ban visszafizetett támogatás alacsonyabb, mint a 2019-ben visszafizetett 2018. évi.
  + 1. **Működési költségek**



**2020. I-II. negyedévében 1 354 M Ft volt a társaság működési költségeinek összege, ami 78 M Ft-os csökkenést jelent a bázishoz képest.**

***Anyagjellegű ráfordítások eredményhatása (+31)***

**Anyagköltség eredményhatása (+11):**

* Alapanyagok költsége (+6 M Ft): 2019 utolsó negyedévében volt egy nagyobb összegű füstpatron kivét a raktárból, ezért a tárgyidőszak során jelentősen kisebb volt a felhasználás. Továbbá, a járványhelyzet miatt leállított, illetve drasztikusan visszaeső munkavégzések nem tettek indokolttá érdemi alapanyagfelhasználást.
* Felszerelések, szerszámok (+4 M Ft): 2019. év elején a 2018. év végén beszerzett eszközök kiadása történt meg, melyhez képest idén lényegesen kevesebb szerszámot kellett beszerezni.
* Munkaruha (-2 M Ft): A járványügyi védekezést szolgáló felszerelések beszerzése, valamint a kéményseprő munkaruhák és munkavédelmi cipők 2020. évi beszerzése meghaladta a tavalyi mértéket.
* Nyomtatvány, irodaszer (+4 M Ft): A nyomtatványfelhasználás - a járványügyi helyzetből adódóan visszaszoruló alaptevékenységgel párhuzamosan - alacsonyabb volt 2020-ban, mint az előző év hasonló időszakában.
* Üzemanyag költség (+1 M Ft): Nagyrészt az üzemanyagárban mutatkozó különbség eredményezi az alacsonyabb tárgyévi költséget.

**Igénybe vett szolgáltatás eredményhatása (+11):**

* Karbantartás költségei: (+4 M Ft): A válsághelyzet alatt kevesebb gépjármű javítási költség merült fel, valamint a sormunkavégzés felfüggesztésével és a home-office bevezetésével az év második negyedévében jelentősen visszaesett a számítástechnikai eszközök javítási igénye is.
* Oktatás, továbbképzés (+2 M Ft): A tárgynegyedévben sem kéményseprő képzés, sem pedig kommunikációs tréning (ügyfélszolgálat részére) nem volt - a bázis időszakkal ellentétben.
* A pandémiás helyzethez igazodva a szakértői díjak, az utazási költségek és a reklám-propaganda költségek együttesen 6 M Ft-tal mérséklődtek.
* Üzemeltetési díj (-6 M Ft): A call center által használt szoftver bérleti díja 2020-ban már az üzemeltetési díj részeként jelentkezett. Továbbá volt olyan bérbeadó, aki már élt a szerződés biztosította díjemelés lehetőségével (ingatlanüzemeltetési díj).

**Eladott áruk beszerzési értéke (+6):** A készleten lévő CO mérők értékesítése alacsonyabb volt a bázisévinél, ezzel együtt arányosan az ELÁBÉ is bázis szint alatt alakult.

**Eladott (közvetített) szolgáltatások értéke (+2):** A levegőtisztaság-védelmi mérésből származó alacsonyabb bevétellel párhuzamosan a közvetített szolgálatások értéke is kevesebb, mint 2019. I-II. negyedévében.

***Személyi jellegű ráfordítások eredményhatása (+55):***

* Bérköltség (+5 M Ft): Mivel a végrehajtott béremelés és jövedelemstruktúra-váltás mellett jelentkező pandémiás időszak ellehetetlenítette a sormunka végzését, a kéményseprők egy része átirányításra került a budapesti önkormányzatok szociális feladatainak ellátására. E mellett a létszámcsökkenés is hozzájárult az időszaki 14 M Ft-os megtakarításhoz. Ugyanakkor az új integrált ügyviteli rendszer bevezetését támogató tanácsadó megbízási díja jelentkezik 7 M Ft tárgyidőszaki többletként, valamint az FB tagok megemelt tiszteletdíjából adódó 1,4 M Ft többlet.
* Személyi jellegű egyéb kifizetések (+28 M Ft): A béren kívüli juttatások, valamint a reprezentációs költségek - az elvárt költségtakarékossági intézkedéseknek köszönhetően - fokozatosan kivezetésre, illetve csökkentésre kerültek.
* Bérjárulékok (+21 M Ft): A járvány hatására márciusban bevezetett munkáltatói járulék csökkentés, valamint a szociális hozzájárulási adó mértékének 2%-os mérséklése szintén megtakarítást eredményezett a bázisidőszakhoz képest.

***Értékcsökkenés eredményhatása (-8):***2020-ban jelentkező nagyobb arányát az előző évről áthúzódó beruházások aktiválása, illetve a 2020-as beruházási tervben szereplő, de előrehozott és már részben üzembe helyezett laptop beszerzés okozza.

* + 1. **Tevékenységi eredménykimutatás**



* A Fővárosi Közszolgáltatás árbevétele 63 M Ft-tal marad el a bázistól: a sormunkából, illetve a megrendelésre végzett műszaki vizsgálatokból származó bevétel alacsonyabb volt a tervezett értéknél és az időarányos támogatás mértéke is jelentősen a 2019-es évi alatt maradt.
* A piaci tevékenység esetében a vidéki kéményseprő-ipari tevékenységből származó, valamint a levegőtisztaság-védelmi mérésből származó árbevétel elmaradt a tavalyitól az alacsonyabb kereslet és a létszámcsökkenés miatt. A CO mérő értékesítésből származó bevételek is némileg a bázisévi szint alatt alakultak.
* Az ingatlanhasznosítási tevékenység esetében a tény időszakban a bázis évi értéknél jelentősen magasabb eredmény keletkezett köszönhetően a Baross utca 86. szám alatti ingatlan értékesítésének.
  + 1. **Főbb naturáliák**




A naturáliák 2020. I-II. negyedéves értékei az alábbi főbb változásokat mutatják:

* A társaság a járványhelyzetre reagálva 2020. március 17-től felfüggesztette a kéményellenőrzések végzését, valamint a megrendeléses munkák is jelentősen visszaestek hasonló okokból.
* Ennek következményeképp csökkent az ellenőrzéskor zárt lakások száma, a második körben ellenőrzött lakások száma, a megrendeléssel ellenőrzött lakások száma és a kivonulások száma is a bázis időszakhoz képest.
* Az ügyfélszolgálati munkatársak számának növekedését a Műszeres Szolgáltatási Osztály megszüntetésével összefüggésben átirányított adminisztrátorok okozzák.
  + 1. **Beruházások**



**A társaság beruházásainak értéke 2020. I-II. negyedévben 106 M Ft volt, amely 31 M Ft-tal meghaladja időszaki tervet.**

* A tárgyévre tervezett beruházások közül változatlanul csak az *Asztali munkaállomások, laptopok cseréje* zajlott le, részlegesen. Az otthoni munkavégzés biztosítása érdekében használt laptop beszerzés történt 5 M Ft értékben.
* Rendkívüli beruházásként az érintés nélküli hőmérővel ellátott infrakapu beszerzése, kézi érintés nélküli lázmérők, kézfertőtlenítő állomások és egy konferencia kamerarendszer beszerzése történt.
* A 2019-es évben elindult két informatikai beruházás *(Központi hálózat hardver elemeinek cseréje, Szervercsere)* 2020. II. negyedévében befejeződött.
* A Tulajdonossal közösen, szervezetfejlesztés témakörben lebonyolított közbeszerzési eljárás tanácsadói szolgáltatásra szintén lezárult.
  + 1. **Likviditás**



****

**A pénzeszközök 2020. II. negyedévi záró állománya 157 M Ft volt, mely 328 M Ft-tal alacsonyabb, mint a bázis évi azonos időszaki érték.**

* A társaság likviditási helyzete a veszélyhelyzet okozta körülmények között drasztikusan romlott a 2020. évi nyitó állapotához képest.
* Az év első öt hónapjában a társaság pénzkészlete folyamatosan csökkent.
* A valós pénzügyi pozíció április végére negatív egyenleget mutatott, így szükség volt a folyószámlahitel igénybevételére.
* Jelentős javulást az önkormányzat által kiutalt állami forrás befolyása hozott június hónapban, de ez nem lesz elegendő az év végén megcélzott 0 Ft záró bankszámla egyenleg eléréséhez, várhatóan a 11-12. hóban a tervezettnél nagyobb finanszírozási igény fog felmerülni.